01 oktobar, 2019\nNajavna špica emisije TV Mreža, koju proizvodi Produkcijska kuća Mreža.\nProdukcijskoj grupi Mreža bez prethodne najave i objašnjenja ukinuto je emitovanje emisije "TV Mreža" na Radio-televiziji Srbije, a ugovor nije obnovljen. Direktor PG Mreža Vladimir Milić kaže da je mogući razlog - politika.\nVladimir Milić u razgovoru za Glas Amerike kaže da mu je saopšteno da se ugovor raskida na sastanku u ponedeljak u RTS-u na koji je došao sa namerom da ugovor produži.\n"Bio sam nemalo iznenađen da kada mi je rečeno da neće biti produžavanja ugovora za TV Mrežu iako ona već 19 godina ide na RTS-u", rekao je Milić.\n"Pitao sam šta je mogući razlog. Neću da ga citiram (sagovornika iz RTS-a), ali dovoljno sam dugo u ovom poslu da znam da je najozbiljnija sumnja na političkim razlozima. Nikakvo zvanično obrazloženje mi nismo dobili, niti ga očekujemo", kazao je Milić dodajući da je emisija Mreže skinuta odmah tog dana iz programske šeme, iako je trebalo da bude emitovana.\nVladimir Milić, direktor Produkcijske grupe Mreža, obaveštava gledaoce da je RTS nadalje neće emitovati emisiju TV Mreža, u Beogradu, 30. septembra 2019.\nNa pitanje da li je na Mrežu vršen pritisak dok je emisija emitovana na RTS-u, Milić kaže je od dolaska na vlast Aleksandra Vučića češće bilo "raznih sugestija i primedbi" kada je reč o uređivačkoj politici priloga Mreže, ali da "mi to nikada nismo uvažavali".\n"Mi smo se vodili svojim profesionalni kriterijumima, gledali smo da budemo profesionlni, objektivni i da tačno informišemo ljude i da budemo stalno kritični prema svakoj vlasti. To je možda tajna našeg uspeha 19 godina na RTS-u", objašnjava direktor PG Mreža dodajući da su primedbe najšće dolazile posle emitovanja emisije, ali da ni jedna nije vraćena pre emitovanja.\nKaže da je saradnja Mreže i RTS-a "bila sasvim u redu" i da Mreža jeste "nekakva prirodna dopuna onome što treba da bude RTS".\nZanimljivo je, nastavlja, da se ovo događa baš u vreme kada se po javnosti sve više priča kako mediji treba da budu otvoreniji za različite političke opcije i razičita mišljenja po raznim društvenim temama, što je Mreža upravo bila.\nMilić kaže da je iz poslovnog ugla i po pitanju opstanka PG Mreža ovo sasvim nova situacija i nada se da će se pojaviti "neko drugo mesto" gde bi Mreža mogla da emituje svoju emisiju.\nPG Mreža je proizvela 930 emisija u periodu posle petooktobarskih promena do danas.\nPored emisije TV Mreža koja je emitovana na RTS-u, u sastavu Produkcijske grupe mreža je i emisija Utisak nedelje autorke Olje Bećković.\nIstraživanje o medijima: Sve veći uticaj države\nFH: Vučić ide Orbanovim stopama u gušenju slobode medija\nSkot: Izveštaj Evropske komisije o Srbiji pravičan\nDanijelson: Sloboda medija preduslov za članstvo u EU


Mirel i Đelić: Reforme ključne, nema novih uslova | EurActiv Srbija\nMirel i Đelić: Reforme ključne, nema novih uslova\nObjavljeno : 10.06.2011.\t Tweet\nDodeljivanje Srbiji statusa kandidata za prijem u EU zavisiće od njenog napretka u ispunjavanju već utvrđenih političkih i ekonomskih kriterijuma i neće biti novih uslova, rekli su 10. juna zvaničnik Evropske komisije Pjer Mirel i potpredsednik Vlade Srbije Božidar Đelić. U Beogradu je 10. juna održan godišnji sastanak Unapređenog stalnog dijaloga Srbije i EU na kome je razmotren napredak koji je Srbija ostvarila u sprovođenju reformi i ispunjavanju kriterijuma u integraciji u EU. Ocenjeno je da je ostvaren značajan napredak u proteklih nekoliko meseci ali da još dosta posla ostaje da se uradi. Mirel je rekao da ne može da predviđa da li bi Srbija mogla da dobije i datum za otvaranje pregovora.\nPosle sastanka Unapređenog stalnog dijaloga Srbije i EU, Mirel je rekao da nema nikakvih novih uslova u pridruživanju Srbije Uniji već da će mišljenje zavisiti od ostvarivanja kriterijuma iz Kopenhagena i uslova iz Sporazuma o stabilizaciji i pridruživanju.\nDirektor Direkcije za Zapadni Balkan u Generalnom direktoratu za proširenje je podsetio da kriterijumi uključuju i sveobuhvatnu regionalnu saradnju i da u tom kontekstu EU očekuje narednih nedelja i meseci konkretne rezultati u dijalogu Beograda i Prištine.\nOn je rekao da ne može da predviđa da li će biti određen i datum za pregovore o pristupanju Srbije EU, istakvši da će to zavisiti od rezultata koje Srbija ostvari. "Glavno pitanje na koje treba da odgovorimo u našem mišljenju je da li je Srbija dovoljno napredovala u ispunjavanju ovih kriterijuma da možemo da preporučimo otvaranje pregovora", rekao je Mirel.\nĐelić je takođe rekao da nema novih uslova za pridruživanje Srbije EU, ali da se već postavljeni uslovi moraju ispuniti, poput saradnje sa Haškim tribunalom.\n"Ne tražimo nikakvu privilegiju. Srbija je veoma svesna, mada je hapšenje Ratka Mladića bilo bitan momenat za našu zemlju i region i naše integracije, da to nije dovoljan koraka za dobijanje status kandidata za početak pregovora", rekao je on.\nOn je dodao da Srbija nastavlja saradnju s Haškim tribunalom i istovremeno planirane reforme kako bi prvo Evropska komisija preporučila u izveštaju 12. oktobra a zatim na samitu EU 9. decembra bio i odobren i status kandidata i početak pregovora. On je dodao da se nada pokretanju pregovora na proleće sledeće godine.\nMirel i Đelić su, kao jedan od najpozitivnijih pomaka od prethodnog sastanka Unapređenog stalnog dijaloga u julu 2010., pomenuli povećanje izvoza Srbije u EU za 32% u prošloj godini, uz rast uvoza od 8%. Mirel je kao pozitivne naveo i zajedničku rezoluciju EU i Srbije u UN kojom se poziva na dijalog Beograda i Prištine, zahtev Saveta EU da Evropska komisija pripremi mišljenje o prijavi Srbije za članstvo u EU i nedavno hapšenje haškog optuženika Ratka Mladića.\nZvaničnik Evropske komisije je pozdravio korake Srbije u sprovođenju neophodnih reformi - poput prihvatanja izmena izbornog zakona i izrazio očekivanje da će iduće nedelje biti donet i Zakon o finansiranju političkih aktivnosti. On je rekao i da Evropska komisija pažljivo prati reformu pravosuđa i istakao značaj uloge nezavisnih regulatornih tela, ukazavši da državna uprava treba da primeni izveštaje stručnjaka o tim telima.\nOn je rekao da je Srbija ostvarila veliki napredak i da EU ohrabruje njene vlasti da nastave reforme. Ocenio je i da dobro odmiče ratifikacija Sporazuma o stabilizaciji i pridruživanju sa Srbijom, pošto ga je do sada ratifikovalo 18 zemalja.\n"Kao što su nedavno rekli predsednik (Evropske komisije Žoze Manuel) Barozo i komesar (za proširenje Štefan) File, uočili smo veliki napredak proteklih meseci i ohrabrujemo vladu i parlament da nastave reforme kako bi nam pomogle da donesemo pozitivno mišljenje", rekao je Mirel.\nĐelić je rekao da je ostvaren napredak u ispunjvanju svih elemenata Akcionog plana Vlade Srbije za sticanje statusa kandidata za članstvo u EU, ali je naglasio da Beogradu još predstoji veliki posao. On je rekao da su neki zakoni usvojeni, a neki u proceduri i ukazao da predstoji i priprema i usvajanje zakona o javnoj svojini i restituciji. Ukazao je na korake koje Srbija preduzima u borbi protiv korupcije i značaj reforme pravosuđa.


Vučić: Učinili smo sve za svoj narod na Kosovu - 10.02.2015, Sputnik Srbija\nVučić: Učinili smo sve za svoj narod na Kosovu\n„Cilj je da napravimo uspešnu, modernu zemlju, zemlju zadovoljnih ljudi, ljudi koji razumeju da svi moramo mnogo da radimo da bismo živeli malo bolje.“ 10.02.2015, Sputnik Srbija\n14:03 10.02.2015 (Osveženo: 14:46 30.08.2021)\n„Cilj je da napravimo uspešnu, modernu zemlju, zemlju zadovoljnih ljudi, ljudi koji razumeju da svi moramo mnogo da radimo da bismo živeli malo bolje.“\nPredsednik Vlade Srbije Aleksandar Vučić izjavio je danas da je Srbija prošle noći u Briselu imala duge i teške razgovore sa predstavnicima Prištine i da je uradila sve za svoj narod na Kosovu u nimalo lakim uslovima i okolnostima.\n„Očekujem i verujem da će celokupna međunarodna zajednica podržati napore i naš težak rad u dijalogu sa Albancima“, rekao je Vučić u Beogradu na skupu povodom pokretanja projekta „Beogradski dijalozi“.\nPredstavnici Srbije i Kosova noćas su u Briselu parafirali sporazum o pravosuđu.\nVučić je rekao da očekuje skoro otvaranje prvih poglavlja u pregovorima sa EU, ali da je od toga mnogo važnije „šta ćemo da uradimo sa svojom zemljom, koliko ćemo moći sebe da promenimo“.\nPrema njegovim rečima, pregovaranje o poglavljima 23 i 24 neće biti lako i podrazumeva da Srbija uvede vladavinu prava u punoj meri.\n9 Februar 2015, 21:23\nPremijer je istakao da Srbija ima jasnu, promišljenu i nedvosmislenu politku.\nGovoreći o ekonomskim merama, Vučić je rekao da od početka godine Srbija nije imala deficit budžeta, već suficit, što se dešava prvi put u njenoj savremenoj istoriji. Naglasio je i da je svestan da tako neće ostati, ali da je to svakako dobar pokazatelj.\nPremijer je izrazio zadovoljstvo učinjenim napretkom i dodao da zna da građani još ne mogu da ga vide i osete, ali da će rezultati uskoro biti uočljivi.\n„Cilj je da napravimo uspešnu, modernu zemlju, zemlju zadovoljnih ljudi, ljudi koji razumeju da svi moramo mnogo da radimo da bismo živeli malo bolje“, izjavio je Vučić.\nOn je rekao da se sastao sa više stranih državnika nego svi predstavnici vlasti u prethodnih devet godina, i da to govori o tome koliko „Srbija menja svoje mesto u svetu, na ozbiljan način i ne podižući buku“.\nPrema njegovim rečima, najvažnije je da je Srbija uspela da očuva političku i ekonomsku stabilnost i da će, po procenama Svetske banke, ako uspešno sprovede ekonomske reforme, biti lider u regionu.\n„A moj san je samo da budemo moderna i uspešna zemlja“, rekao je Vučić.\nDa li na Kosovu postoji dovoljan broj sudija?\nAleksandar Vučić izjavio je da će problem u primeni sporazuma Beograda i Prištine o pravosuđu biti taj što je pitanje da li na Kosovu ima dovljno srpskih sudija i tužilaca.\n„Mi smo se izborili da imamo mnogo mesta, ali je pitanje da li ćemo imati dovoljno ljudi koji bi taj posao obavljali“, rekao je Vučić novinarima u pauzi skupa „Beogradski dijalozi“.\nVučić je ponovio da su pregovori bili teški, da su predstavnici Prištine imali svoje teme o kojima su želeli da razgovaraju, a Beograd svoje.\nOn je saopštio da je za beogradsku delegaciju najvažnije pitanje imovine i Zajednice srpskih opština na Kosovu i da želi da to bude tema narednog sastanka u okviru dijaloga Beograda i Prištine.\n„Srbija će biti poštovana i razgovaraće se o onome što je najvažnije, a to je situacija oko imovine, Zajednice srpskih opština i jezera Gazivode“, kazao je Vučić.\nPremijer je rekao da ne zna kada će biti održana naredna runda razgovora Beograda i Prištine.\nDačić: Priština htela da promeni sedam od 15 tačaka\nMinistar spoljnih poslova Srbije Ivica Dačić izjavio je danas da su sinoćni pregovori sa Prištinom u Briselu bili teški, jer je Priština želela da promeni sedam od 15 tačaka sporazuma o pravosuđu koji je predložila Evropska komisija.\nDačić je na skupu „Beogradski dijalozi“ rekao da je dogovor o pravosuđu „bio fiksiran“ još u martu 2014. i da je Evropska komisija na osnovu toga predložila 15 tačaka.\n„Međutim, prištinska strana je imala zahtev za promenu sedam od tih 15 tačaka, primedbama da to nije baš tako dogovoreno, čime nije dovela u pitanje kredibilitet Srbije, već institucija EU koje su napravile predlog“, rekao je Dačić.\nDačić: delegacija iz Prištine posle dugih i teških razgovora odustala od toga na čemu su insistirali\nDačić je dodao da je delegacija iz Prištine posle dugih i teških razgovora odustala od toga na čemu su insistirali i da je dogovor postignut „oko dva, pola tri“.\nPrema rečima šefa srpske diplomatije, stav institucija Evropske unije je da se Srbija ozbiljno priprema i radi u procesu pregovora i da ima dobre kapacitete, ali da je za otvaranje poglavlja potrebno stvoriti „politički optimalne uslove“.\nDačić je dodao da se na tome radi i da je on optimista, uz opasku da bi EU trebalo više da ceni doprinos Srbije u procesu dijaloga sa Prištinom u protekle dve godine i kada je reč o otvaranju poglavlja.\nMinistarka zadužena za evropske integracije Jadranka Joksimović rekla je na skupu da građani Srbije povezuju evropske integracije sa reformama, da podrška tom procesu oscilira, ali da je bitan strateški pravac. Ona je navela da evrointegracije podržava 44 odsto građana.


Vučić: Policija i vojska Srbije na granicama | Izbjeglička kriza News | Al Jazeera\nVučić: Policija i vojska Srbije na granicama\n"Vojska i policija štiti će građane od ilegalnog i kriminalnog ponašanja domaćih i stranih krijumčara", rekao je Vučić (Tanjug)\nPremijer Srbije Aleksandar Vučić izjavio je da će Vlada Srbije formirati zajedničke timove policije i vojske koji će zaštiti granice Srbije od ilegalnog ulaska migranata, ali i od ilegalnog i kriminalnog ponašanja domaćih i stranih krijumčara.\nVučić je na konferenciji za novinare rekao da je na sjednici Biroa za koordinaciju bezbjednosnih službi odlučeno da se na osnovu Zakona o odbrani formiraju zajedničke snage policije i vojske.\nPredsjednik Srbije Tomislav Nikolić usmeno je dao saglasnost za formiranje timova, javlja Tanjug.\nVučić je rekao da je migrantska kriza za Srbiju najteža. Od jutros u sedam sati na teritoriji Srbije registrovano je 2.699 osoba, od toga više od 85 posto iz Afganistana i Pakistana i veoma mali broj ljudi iz Sirije.\n“Znate da je Srbija od početka krize vodila veoma odgovornu i ozbiljnu politiku, koja je pokazala punu solidarnost i humano lice Srbije, jedna smo od retkih zemalja koja ni jednog trenutka nije pokušavala da podiže ograde. Srbija to neće činiti ni ubuduće”, kazao je Vučić.\nKazne za krijumčare\nKrijumčare ljudima očekuju najoštrije kazne, poručio je.\n“Naši tužioci i sudovi preduzimaće sve zakonom propisane mere da se kriminal zaustavi i da jasno svima pokažemo da Srbija ne može da bude parking za Avganistance i Pakistance koje niko drugi u Evropi ne želi da vidi, a kamoli da ih primi”, rekao je Vučić.\nPremijer Srbije je objasnio da će te mjere biti provođene bez upotrebe sile, bez podizanja zidova i ograda.\n“Ali bićemo veoma oštri prema građanima Srbije koji misle da kriminalom mogu da steknu veliku protivpravnu korist čineći najlošije stvari protiv svoje države i naroda”, rekao je Vučić.\nKada je riječ o zahtjevima za azil,Vučić je objasnio da postoje prihvatni centri i da je jasna procedura za svakoga ko azil bude tražio.\n“Tu nam je procedura oko 30 dana, sa minimalnim šansama da azil i dobiju. A oni koji ne izraze zahtev, biće prema predviđenim zakonskim procedurama udaljeni sa naše teritorije”, kazao je Vučić.\n“Naš je posao da i dalje tražimo od Evropske unije sveobuhvatno rešenje, očekujemo da to rešenje postoji, ali rešenje nije u tome – pomoći ćemo vam, a svakog dana broj treba da se poveća oko 600, 700. To nije ni pomoć, ni podrška prijatelja, ako hoćete da nam pomognete, uradite to ako ne, pomoći ćemo mi sebi”, rekao je Vučić.\nOn je podvukao da neće biti kretanja bez dokumenata i da to svi koji ulaze u Srbiju moraju da znaju.\n“Imaćemo dobar odnos, pružaćemo pomoć i podršku, hranićemo ih, davaćemo piće i nećemo ličiti na one koji su se prema njima od početka loše odnosili”, rekao je Vučić.\nBalkanska ruta zatvorena, ali još aktivna\nU Srbiji tvrde da je kroz tu zemlju samo ove godine prošlo 100.000 izbjeglica, a trenutno ih je najmanje 2.000.\nMađarska vraća izbjeglice u tranzitnu zonu\nMađarska u tranzitnu zonu granice sa Srbijom vraća izbjeglice pronađene u krugu od osam kilometara od granice.\nHorgoš: Stotine izbjeglica čekaju ulazak u EU\nAustrija će poslati dodatne policijske snage na granicu između Srbije i Mađarske, u namjeri da zaštiti Šengensku zonu.\nBorrell: Saradnja EU-a i SAD-a će pomoći dijalogu Beograda i Prištine\nErdogan: Turska i SAD ulaze u novo doba odnosa


Nema zime za opštinsku lepoticu\nPunih 15 godina domar i ložač Radislav održava i zbrinjava Osnovnu školu „Slobodan Bajić Paja“ u Donjem Tovarniku, u Sremu.\nČika Rale, kako ga u školi zovu, poznaje svaku ogrebotinu na njenih 1000 kvadrata, leči svaku njenu boljku, frizira zelene površine, zavrće svaki odvrnuti šraf i vraća u red svaku odmetnutu dasku, čineći školu bezbednom i lepšom za boravak đaka.\nRale je podjednako posvećen svojoj miljenici i štićenici tokom vedrih letnjih dana ali i tokom nemilosrdnih zima kada uz svoje redovne obaveze, dobija još jednu – da održava školu toplom. Godinama je Rale ustajao uveliko pre svitanja kako bi već u četiri sata naložio ugalj i drva u kotlu, da bi deca u prvoj smeni učila u zagrejanim učionicama. Kada je temperatura u minusu, putevi budu zavejani snegom, a njegov automobil otkaže poslušnost, udaljenost od tri i po kilometra od kuće do škole je prelazio peške. „Grejali smo na čvrsto gorivo, ugalj i drva, koji su skladišteni 50 m od kotlarnice, tako da sam u vreme snega i nevremena to morao kolicima prenositi, bilo je baš naporno. Na moju nesreću – kaže Radislav - taj trud nije bio dovoljan, jer su prozori bili stari, truli, bilo je hladno, izolacije nije bilo nigde, ni na tavanu ni okolo. Bilo je hladno, i pored svega smo cvokotali.“\nSvoju školu, jednu od ukupno 15 u sremskoj opštini Pećinci, Rale danas ponosno naziva opštinskom lepoticom. Iako je vremešna, godine dobro krije. Samo u proteklih godinu dana, u školi je postavljena kompletna termoizolacija, od spoljašnjih zidova do krova i tavanice, a kotao koji je mučio Radislava i zagađivao okolinu zamenjen je novim, efikasnijim, sa automatskom regulacijom, koji se loži na biomasu. „Pre nekoliko meseci je postavljen novi kotao na pelet, snage 150 kW i on je rešio velike muke u ovoj školi. Zadovoljni smo svi, škola lepše izgleda, meni je posao olakšan, a temperatura u učionicama je uvek ujednačena, nema više hladnoće, 100% se promenilo stanje, sad je to druga priča. Mi ranije nismo imali temperaturu iznad 18 stepeni, sada to više nikada nije problem, kao nebo i zemlja, stvarno je tako,“ kaže Rale.\nTime je ispunjen i najvažniji cilj – deca sada imaju sve uslove da uče i nastave da ređaju uspehe, kojih prema Raletovim rečima, ima puno. „Svake godine imamo pobednike makar na okružnim takmičenjima, ova naša manja sredina još uvek tera đake da rade, mi se dičimo našim šampionima. A prema svemu sudeći, biće ih i više. „Škola trenutno broji 131 đaka, i broj se povećava iz godine u godinu, postoji veći broj parova sa troje, četvoro dece, što govori da Donji Tovarnik ne treba da se plaši za budućnost.“\nPostavljanje termoizolacije, zamena kotla i ugradnja cirkulacione pumpe je investicija vredna osam miliona dinara, koju je obezbedio UNDP zajedno sa Ministarstvom rudarstva i energetike u okviru šireg projekta koji ima za cilj da poboljša upravljanje energijom i smanji troškove održavanja javnih objekata i lokalnih javnih usluga u Srbiji. Projekat finansira Globalni fond za zaštitu životne sredine (GEF), uz kofinansiranje koje obezbeđuju Ministarstvo rudarstva i energetike i partnerske opštine.\nU okviru ove inicijative, UNDP je pomogao 32 lokalne samouprave širom Srbije da poboljšaju svoju energetsku efikasnost, a 820 opštinskih tehničara naučilo je kako da efikasno upravlja energijom na lokalu. Pored toga, 125 je prošlo obuku za opštinskog energetskog menadžera. Osnovna škola u Donjem Tovarniku jedna je od osam škola koje su uz podršku Projekta poboljšale svoju termoizolaciju popravkom fasade i zamenom stare stolarije, osavremenile kotlarnice i uvele novi, efikasniji i čistiji sistem grejanja.\nUz to što boravak u objektima postaje komforniji, primenom mera za povećenje energetske efikasnosti smanjuju se energetska zavisnost i zagađenje životne sredine.


Poslovanje na internetu već godinama nezadrživo raste, a profit se meri u stotinama milijardi dolara. I-komers je pre samo desetak godina predstavljao tržište u povoju koje sada dominira. Sve se promenilo razvojem tehnologije, pre svega smartfonova, koji su promenili način na koji pristupamo onlajn sadržaju. Klasične prodavnice se sve više suočavaju sa izborom da ili uvedu onlajn opciju prodaje ili da – nestanu.\nVeliki broj ljudi u Srbiji preko interneta pre svega gleda dostupnost i cenu proizvoda, ali prodavci koji svoju robu prodaju onlajn kažu da beleže izrazit rast poslovanja, izjavio je član upravnog odbora Asocijacije i-komers Srbija i direktor "Netokracije" Marko Mudrinić, prenosi RTV.\nViše od 80 odsto građana koji su kupovali preko interneta ima pozitivno iskustvo. Mudrinić kaže da je to logičan sled događaja, zbog mogućnosti pretrage, kupovine po nižim cenama i drugih pogodnosti.\nNove izmene Zakona o trgovini predviđaju i promene u onlajn tržištu. Mudrinić je naveo da će postojati veće mogućnosti za dropšiping, trgovci će moći da ističu cene i u stranim valutama, elektronske platforme biće prepoznate.\nNajveća regionalna digital komers konferencija održaće se sutra u Naučno-tehnološkom parku Beograd. Jedna od tema biće i tokenizacija kartica u Srbiji. To predstavlja mogućnost da kupac koji ima karticu može da je "smesti" na pametan sat ili telefon i na taj način plaća.\nSvetski dan interneta: Prva elektronska poruka poslata 1969. godine


RS dužna FBiH da isplati devet miliona i 281 hiljadu KM - RTV SLON\nRS dužna FBiH da isplati devet miliona i 281 hiljadu KM\nUpravni odbor Uprave za indirektno oporezivanje /UIO/ BiH usvojio je jučer odluku o privremenim koeficijentima raspodjele sredstava sa jedinstvenog računa za period april-juni ove godine po kojoj Federaciji BiH pripada 63,01 odsto, Republici Srpskoj 33,44 procenta i Brčko distriktu 3,55 odsto.\nUsvojena je odluka kojom se utvrđuje iznos drugog privremenog poravnanja raspodjele preostalog iznosa indirektnih poreza između FBiH i Republike Srpske za 2021. godinu, te način njene realizacije, prema kojem je RS dužna FBiH da isplati 9.281.415 KM, saopšteno je iz UIO.\nUpravni odbor UIO nije usvojio prijedlog odluke o privremenoj raspodjeli dijela prihoda od putarina za izgradnju auto-puteva i puteva, jer nije bilo saglasnosti među entitetima.\n“S obzirom da već duže vrijeme ne postoji saglasnost među entitetskim vladama o ovoj raspodjeli, Upravni odbor je ranije usvojio zaključak o formiranju radne grupe koja će nakon svih analiza ponuditi odluku o konačnoj raspodjeli prihoda od putarine”, navodi se u saopćenju.\nUpravni odbor usvojio je i odluku o visini stope kompenzatorne kamate koja iznosi 12 odsto i odnosi se na prvih šest mjeseci ove godine.\nOdobreno je i mišljenje dato na prijedlog odluke o carinskoj tarifi za ovu godinu, te usvojen izvještaj o radu Uprave za prošlu godinu.\nUpravni odbor UIO primio je k znanju mišljenje Uprave na izmjene i dopune Zakona o PDV-u i Zakona o akcizama u BiH, koje je već dostavljeno Parlamentarnoj skupštini BiH sa svim analizama i procjenama u vezi sa ovim zakonima.\nPrethodni članakUstavnopravna komisija Doma naroda PSBiH podržala izmjene Zakona o VSTV-u\nSljedeći ČlanakDio naselja Ljubače bez vode, sanacija kvara sutra


Profil kompanije | Zeelandia Srbija\nZeelandia Srbija je deo međunarodne grupacije kompanija sa istorijom dugom preko sto godina, koja se bavi se proizvodnjom, razvojem i plasmanom sirovina i tehnoloških rešenja za Pekarstvo, Poslastičarstvo i Konditorstvo.\nGlavno sedište preduzeća je u Holandiji u pokrajini Zeeland, odakle se Zeelandia tokom decenija širila na međunarodno tržište. Internacionalne aktivnosti su doživele ekspanziju tokom poslednjih 25 godina kroz niz akvizicija, zajedničkih poduhvata i osnivanja ćerki kompanija širom sveta, među kojima je i Zeelandia Srbija. Naši ogranci u Evropi, Južnoj Americi, Kini i jugoistočnoj Aziji beleže konstantan rast, a izvoz u Rusiju i na Bliski istok se umnogostručio tokom poslednjih godina.\nProizvodni asortiman grupacije koji broji preko 5.000 proizvoda pruža rešenja najrazličitijim potrebama moderne prehrambene industrije, a slogan Zelandije „Stvaramo Mogućnosti“ je obećanje stalnog napretka, razvoja i inoviranja. Proizvodnja se odvija po navišim standardima i međunarodno sertifikovanim sistemima kotrole kvaliteta.\nZeelandia Srbija je osnovana septembra 2009-te godine sa sedištem u Beogradu i danas uslužuje putem razgranate prodajno-distributivne mreže kupce i distributere na teritoriji cele Srbije, dok je od 2011-te započela sa izvoznim aktivnostima u regionu. Paleta proizvoda je prilagođena navikama naših potrošača i ukusima bliskim našem podneblju, ali i savremenim prehrambenim trendovima i neprestano se nadograđuje novim proizvodima i rešenjima.\nČlanove našeg tima odlikuju stručnost, dinamičnost, profesionalnost i entuzijazam, a naši principi kojima smo apsulutno posvećeni i koji kroje strategiju preduzeća su doslednost, uslužnost, inovacija i inspiracija.\nGlavne grupe našeg proizvodnog asortimana su:\nSmeše za specijalni hleb\nSmeše za pecivo\nKiselo testo i pekarski slad\nSmeše za pečene kolače\nGotova smeša za mafine\nFilovi i kremovi za poslastičarstvo\nOd prvog koraka na domaćem tržištu, Zeelandia se izdvojila svojim integrisanim pristupom, inovativnim metodama i kreativnim predlozima.\nNeprikosnoven i kontinuiran kvalitet proizvoda, profesionalnost i entuzijazam naših ljudi, razgranat lanac snabdevanja i neprestano uvođenje novina su čvrsti stubovi našeg poslovanja od kojih ne odstupamo i koji su nam obezbedili dinamičnu razvojnu putanju i čvrstu poziciju na zahtevnom tržištu.\nNašim najvećim uspehom smatramo stečeno poverenje naših saradnika, koje čuvamo poput najvrednije dragocenosti, a naš imperativ u poslovanju je kontinuirano kreiranje inovativnih i isplativih rešenja.\nSa poštovanjem prema stogodišnjoj istoriji koju Zeelandia ima, nastavljamo našu putanju po najvišim profesionalnim standardima; implementiramo naše dugogodišnje međunarodno iskustvo u praksu i kreiramo proizvodna rešenja koja obezbeđuju višestruke benefite našim saradnicima - profesionalnim pekarima i poslastičarima.\nLojalnost koju nam naši saradnici ukazuju za nas predstavlja vrhunsku motivaciju da nastavimo još strastvenije da usmeravamo naše aktivnosti ka zajedničkom napretku, plodonosnoj sinergiji i neprestanom usavršavanju i inoviranju.\nA dolazak sledeće novine, novih predloga i svežih ideja iz našeg pravca je uvek tu negde iza idućeg ugla.\nŽivimo u vremenu kada su promene sastavni deo života. Moderan životni stil u kome smo se hteli-ne hteli našli je brz, dinamičan i promenljiv. Da bi naša preduzeća, radnje i preduzetničke aktivnosti napredovali, moramo da idemo u korak sa promenama, da prihvatimo novine, i da maksimalno iskoristimo nove mogućnosti koje nam se pružaju.\nPotrošač je danas više obavešten i zahtevan nego što je ikad bio. Brzo se zasićuje i svakodnevno je zatrpan novim informacijama o hranljivoj vrednosti namirnica, zdravim i štetnim sastojcima prehrambenih proizvoda, kao i savetima šta jesti a šta izbegavati.\nSa jedne strane imamo nove ukuse, obogaćene proizvode i ”super namirnice”, dok se sa druge strane kod sve šireg kruga potrošača razvija čežnja za ukusima koji podsećaju na stara dobra vremena.\nZato mi u Zeelandii kombinujemo modernu tehnologiju sa tradicionalnim metodama i ukusima, idemo u korak sa vremenom, ali gajimo i vernost korenima. Razvili smo širok asortiman proizvoda koji pokriva različite potrebe, ukuse i potrošačke grupe.\nVolimo moderan hleb obogaćen hranljivim sastojcima, ali isto tako volimo i pravi domaći hleb sa neponovljivim aromama i ukusom detinjstva.\nZa sve širu grupu potrošača koji prate savete nutricionista i kojima je prvobitni kriterijum prilikom kupovine namirnica njihova biološka vrendost, Zeelandia nudi zaokružena rešenja sa kompletnom podrškom.\nU našem proizvodnom programu ćete pronaći različite proizvode i rešenja: od proizvoda koji stavljaju akcenat na tradiciju i domaći profil, do rešenja namenjenih pripremi modernih pekarskih i poslastičarskih kreacija sa internacionalnim pečatom; od komponenti namenjenih ciljanom rešavanju određenih tehnoloških i organoleptičkih parametara, do kompletnih rešenja za proizvode sa nutritivnim benefitima.\nNaš pristup nije masovan već je krojen po potrebi, jer verujemo da je svaka pekara jedinstvena i posebna na svoj način. U zavisnosti od imidža i lokacije vaše pekare, kao i profila i ekonomskih mogućnosti vaših kupaca, skrojićemo profitabilne predloge specijalno za vas, i daćemo vam ideje za razvoj novih proizvoda.\nPružićemo vam podršku u vidu prezentacija finalnih proizvoda, tehičke demonstracije u vašoj fabrici, pekari ili poslastičarnici, tehnoloških rešenja za rešavanje problema u proizvodnji, ili ćemo preuzeti organizaciju promocija i degustacija u vašem prostoru.\nUkratko, naš posao je da učinimo da vaš posao procveta punom snagom.


Delegacije Beograda i Prištine na Generalnoj skupštini UN | Radio Kosovska Mitrovica\nDelegacije Beograda i Prištine na Generalnoj skupštini UN\n24. September, 2018 11:23 |\nDelegacija Srbije, koju predvodi predsednica Vlade Ana Brnabić, učestvuje u Njujorku na 73. zasedanju Generalne skupštine Ujedinjenih nacija. Delegaciju Kosova predvodiće predsednik Hašim Tači.\nAna Brnabić obratiće se Generalnoj skupštini UN u četvrtak 27. septembra. U delegaciji je i šef diplomatije Ivica Dačić.\nBiće i jedna od zvanica na ručku koji za šefove delegacija priređuje generalni sekretar UN Antonio Guteres u utorak, 25. septembra, a učestvovaće i na sastanku na visokom nivou pod nazivom “Akcija za mir” koji je posvećen mirovnim operacijama, u organizaciji generalnog sekretara UN.\nGlavna tema Generalne debate 73. zasedanja Generalne skupštine UN je “UN relevantne za sve ljude: Globalno liderstvo i podeljena odgovornost za mirna, jednaka i održiva društva”.\nTači predvodi delegaciju Kosova na Generalnoj skupštini UN\nKosovski predsednik Hašim Tači predvodiće delegaciju Kosova na generalnoj debati 73. zasedanja Generalne skupštine Ujedinjenih nacija.\nKosovska delegacija u kojoj su, pored Tačija, premijer Haradinaj i ministar spoljnih poslova Kosova Bedžet Pacoli, će tokom boravka u Njujorku imati mnogobrojne bilateralne susrete sa predsednicima, premijerima i šefovima diplomatija velikog broja država sveta.\nTokom posete Njujorku, Haradinaj će imati susrete sa liderima i predstavnicima raznih država, biće učesnik u radu Generalne skupštine UN-a i tražiti podršku svih da Kosovo bude ravnopravni član međunarodne zajednice.\nU agendi premijera će biti informiranje sagovornika o dostignućima, privlačenju direktnih stranih investicija, jačanju bilateralnih odnosa. U agendi su i susreti sa kolegama iz evropskih država.\n73. zasedanje Generalne skupštine Ujedinjenih Nacija odražaće se od 24. do 28. septembra u Njujorku. Osim Tačija, Haradinaja i Pacolija koji će predstavljati delegaciju Kosova, u Njujork putuju i predsednica Vlade Srbije Ana Brnabić i ministar spoljnih poslova Srbije Ivica Dačić koji će predstavljati srpsku delegaciju.\nAmerički predsednik Donald Tramp predsedavaće u sredu sednicom SB UN. Ambasadorka SAD pri UN Niki Hejli najavljuje da će to biti najgledanija sednica.\nŠef Bele kuće će moći da predsedava Savetu bezbednosti pošto SAD ovog meseca predsedavaju tom 15-očlanom izvršnom telu UN.\nGlavna tema Generalne debate 73. zasedanja Generalne skupštine Ujedinjenih nacija je “UN relevantne za sve ljude: globalno liderstvo i podeljena odgovornost za mirna, jednaka i održiva društva”.


27.06.2021. / 14:13\nBANJALUKA – U Republici Srpskoj su za pet mjeseci ove godine nastavljena pozitivna privredna kretanja, a naplata javnih prihoda u tom periodu iznosila je 1,12 milijardi KM i veća je za 17 odsto u odnosu na isti period lani, rečeno je Srni u Privrednoj komori Srpske.\nFOTO: Privatna arhiva/ Dalibor Milanković\nPoreska uprava Republike Srpske je tokom pet mjeseci ove godine naplatila 164,7 miliona KM više u odnosu na isti period prošle godine.\nPrema podacima Privredne komore, ukupan obim robne razmjene Republike Srpske sa inostranstvom u prvih pet mjeseci ove godine bio je 3,69 milijardi KM i veći je za 22,1 odsto u poređenju sa istim periodom lani.\n“Obim te razmjene od januara do maja povećan je za 667,17 miliona KM, kada se poredi sa istim prošlogodišnjim periodom”, naveli su iz Privredne komore Srpske.\nOstvaren je izvoz u vrijednosti od 1,64 milijarde KM, što je 26,3 odsto više ili za 342,15 miliona KM više nego u istom dobu prošle godine.\n“Uvoz je iznosio 2,05 milijardi KM i veći je za 325,02 miliona KM, odnosno za 18,9 odsto nego u istom periodu 2020. godine”, podaci su Privredne komore.\nDeficit robne razmjene u Republici Srpskoj iznosi 406,56 miliona KM, što je za 17,13 miliona KM ili za četiri odsto manje nego za pet mjeseci prošle godine.\n“Pokrivenost uvoza izvozom iznosi 80,1 odsto, dok je u periodu januar-maj 2020. godine iznosila 75,4 odsto”, naveli su iz Privredne komore.\nAktivna ponuda radne snage u Republici Srpskoj u maju ove godine bila je 77.445 lica, što je u odnosu na april ove godine manje za 2.684 lica, a u poređenju sa majom prošle godine broj nezaposlenih na evidenciji Zavoda za zapošljavanje smanjen je za 11.366 lica, odnosno za 12,8 odsto.\nProsječan broj nezaposlenih za pet mjeseci ove godine bio je 80.702 lica, što je u odnosu na prosječan broj nezaposlenih u istom periodu 2020. godine manje za 6.674 lica ili 7,6 odsto manje.\nKada je riječ o industrijskoj proizvodnji, u Republici Srpskoj, ona je povećana za 15,4 odsto u periodu januar-maj ove godine, u poređenju sa istim periodom prošle godine.\nZabilježen je i rast proizvodnje u prerađivačkoj industriji od 16,3 odsto, dok je u području vađenja rude i kamena došlo do pada proizvodnje za 6,8 odsto, a u proizvodnji i snabdjevanju električnom energijom, gasom, parom i klimatizacijom povećanje proizvodnje od 23,1 odsto.\nKada je riječ o broju zaposlenih u industriji od januara do maja ove godine, u odnosu na isti period lani, smanjen je za 2,7 odsto.\nPodručje vađenje ruda i kamena bilježi smanjenje broja zaposlenih za 0,6 odsto, prerađivačka industrija smanjenje za 1,5 odsto, a u proizvodnji i snabdjevanju električnom energijom, gasom, parom i klimatizacijom zaposlenost je manja za 11,3 odsto.\nPrema podacima Privredne komore, mjesečna inflacija u Republici Srpskoj u maju ove godine /maj 2021/april 2021/ iznosila je 0,2 odsto, a godišnja inflacija /maj 2021/maj 2020/ bila je 1,5 odsto.\nProsječna plata nakon oporezivanja, odnosno neto plata, u maju ove godine bila je 981 KM i veća je za 31 KM u odnosu na prosječnu neto platu iz maja prošle godine, odnosno realno je veća za 1,8 odsto.\nMajska neto plata u odnosu na aprilsku prosječnu neto platu ove godine veća je za tri KM, odnosno realno je veća za 0,2 odsto. Srna\nKomentari na članak: Industrijska proizvodnja u Srpskoj povećana za 15,4 odsto\n28.06.2021 u 9:00\nPa kako možete porediti išta sa prošlom godinom, kada je svijet stao. Uporedite isti period sa 2019.godinom Pa ćete vidjeti poražavajuće rezultate. Pogotovo u oblasti saobraćaja,turizma i hotelijerstva.


Još nedelju dana za prijavu za dobrovoljno služenje vojnog roka - Ozon Media\nKandidati koji žele da dobrovoljno odsluže vojni rok pod oružjem, imaju mogućost da se u narednih nedelju dana prijave, kako bi u stroj Vojske Srbije stali još tokom decembra ove godine.\nOsim u centrima Ministarstva odbrane, dobrovoljci se, od skoro, mogu prijavljivati i preko portala eUprave i na šalterima „Pošte Srbije“.\nPotpukovnik Zoran Filipović iz Ministarstva odbrane rekao je za RTS da su povećana novčana primanja vojnika na dobrovoljnom služenju vojnog roka i da je prijava pojednostavljena.\nPrema njegovim rečima, do sada su za šest meseci dobrovoljnog služenja vojnici primali oko 125.000 dinara, a od sada će oko (kumulativno) 208.000. Takođe, dodaje, ispravljen je paradoks da su slušaoci kursa za rezervne oficire imali manja primanja od vojnika. Oni će od sada kumulativno dobijati 226.000 dinara.\nKada je reč o proceduri primanja u profesionalnu vojsku, potpukovnik Filipović naveo je da je ideja da svi vojnici već tokom služenja dobrovoljnog vojnog roka obave neophodne procedure za prijem u profesionalnu službu. „Dovoljan je jedan lekarski pregled, čim je sposoban za dobrovoljno sposoban je za prijem u profesionalnu službu. Bezbednosne i fizičke provere se vrše tokom dobrovoljnog služenja“, dodao je potpukovnik.\nPrema njegovim rečima, služenje vojnog roka traje šest meseci i vrši se u jednoj od tri kasarne u Somboru, Leskovcu i Valjevu. Nakon toga, upućuju se u centre za specijalističke obuke, među kojima su oni u Batajnici, Nišu, Kruševcu i Požarevcu. Posle tri meseca obuke u tim centrima, počinje kolektivna obuka za profesionalnu službu.\nUmeren saobraćaj, kamioni na prelazu Šid čekaju pet sati, na Batrovcima četiri


ЛУКАЧ: ПРИОРИТЕТ У РАДУ МУП-а - ФОРМИРАЊЕ РЕЗЕРВНОГ САСТАВА ПОЛИЦИЈЕ - Јадовно 1941. - КУЛТУРА СЈЕЋАЊА\nLUKAČ: PRIORITET U RADU MUP-a – FORMIRANjE REZERVNOG SASTAVA POLICIJE\nFormiranjem rezervnog sastava policije, MUP Srpske mogao bi efikasnije da odgovori na problem povećanog priliva migranata koji će u BiH biti izražen u narednih ne godinu, dvije, već i duže… Postoji realna potreba da se radi na formiranju službe nacionalne bezbjednosti, jer Republika Srpska mora da štiti svoje interese i kroz taj vid ovlaštenja, a koji joj je Ustavom zagrantovan…\nMinistar unutrašnjih poslova Republike Srpske Dragan Lukač rekao je u intervjuu Srni da je prioritet u radu Ministarstva unutrašnjih poslova /MUP/ u predstojećem periodu formiranje rezervnog sastava policije s ciljem efikasnog odgovora na migrantsku krizu i novi priliv migranata koji se realno može očekivati u narednim godinama.\nREALNO JE OČEKIVATI DA ĆE MIGRANTSKA KRIZA POTRAJATI NEKOLIKO GODINA\nGovoreći o migrantskoj krizi u BiH, ministar Lukač je u intervjuu Srni rekao da je ove godine zabilježen pojačan priliv migranata preko teritorije BiH, te da je najveći priliv bio sa teritorije Srbije prema granici Republike Srpske.\nOn je naglasio da se s toga mora razmišljati o formiranju rezervnog sastava policije MUP-a Srpske jer migrantska kriza neće uskoro prestati. “Dolaskom zime očekujemo da će priliv migranata da bude smanjen, a već sljedeće i nekoliko narednih godina očekujemo veći talas migracija s obzirom na neka pomjerenja koja postoje na Bliskom istoku i u zemljama iz kojih ti ljudi dolaze. Riječ je ne samo o zemljama zahvaćenih ratom, jer u ovom trenutku se pojavljuje najviše Pakistanaca i Iranaca, znači ljudi iz zemalja u kojima trenutno nema ratnih dejstava, a koji očigledno imaju namjeru da dođu do Evrope i da se tu nastane”, upozorio je Lukač.\n“Prema nekim podacima, ove godine je kroz BiH prošlo više od 21.000 ljudi. Policija Republike Srpske je svojim aktivnostima privela njih više od 4.000 koji su se pojavili na našoj teritoriji i koje smo predali u nadležnost zajedničkim organima BiH”, dodao je Lukač.\n“To je ono što smo mi u Republici Srpskoj, zahvaljujući našem stavu koji smo zauzeli u vezi sa migrantskom krizom, izbjegli jer smo rekli da na teritoriji Srpske ne mogu da budu kampovi u kojima će biti smješteni migranti jer za to nemamo ni kapaciteta ni mogućnosti. Na taj način omogućili smo migrantima da što prije prođu kroz teritoriju Republike Srpske.\nIzmeđu ostalog, Vlada Republike Srpske je zbog toga formirala i Koordinaciono tijelo za praćenje kretanja migranata, čime smo takođe zaštitili naše građane od negativnog uticaja migranata, jer znamo da su među njima i oni koji su veoma problematičnog ponašanja što sada dolazi do izražaja u FBiH gdje su se okupili u tim kampovima”, naglasio je Lukač u intervjuu Srni.\nENTITETSKA LINIJA NIJE SMETNjA U OTKRIVANjU KRIVIČNIH DJELA\n“Riječ je o veoma teškom krivičnom djelu kada je pucano na policajce koji su lišeni života na brutalan način što je za svaku osudu. To je bio povod da se policija Republike Srpske uključi odmah u otkrivanje tog krivičnog djela. Od samog starta smo imali dobru saradnju sa kantonalnom policijom i sve njihove zahtjeve prema određenim kriminalnim licima sa našeg područja realizovali smo u veoma kratkom roku – pronašli ta lica i predali ih na dalju obradu”, rekao je Lukač.\n“Činjenica je da se mnoga vozila ukrade na području Sarajeva, jer je to veći grad gdje ima mnogo više automobila koja su privlačna kriminalcima, vjerovatno, zbog njihove vrijednosti a koja završe na teritoriji Republike Srpske. Mi svake godine vlasnicima sa teritorije FBiH vratimo desetine ukradenih vozila koja pronađemo u Srpskoj. To znači da saradnja postoji, da je dobra i da u ovom slučaju nije bilo nikakvih prepreka što se tiče entitetske linije ili policije Srpske i naše saradnje”, naglasio je Lukač.\nOn je ponovio da sve što je traženo od policije Republike Srpske veoma je brzo i efikasno rađeno i tako će biti i ubuduće. “Svi ti pokušaji da se ovakvi slučajevi koriste da bi se pričalo da je potrebna nekakva ‘državna policija’ i neki ‘MUP BiH’ sasvim je bespredmetna, jer naša ovlaštenja proizilaze iz Ustava i Dejtonskog mirovnog sporazuma i tako će i ostati. Nikada nećemo dozvoliti da se naruši teritorijalni integritet Republike Srpske niti nadležnosti policije Srpske”, istakao je Lukač.\nBILO KAKVO PROŠIRENjE NADLEŽNOSTI DIREKCIJE ZA KOORDINACIJU POLICIJSKIH TIJELA NE DOLAZI U OBZIR\n“Direkcija je jedan kompromis priče o reformi policije u BiH i nakon toga su njena ovlaštenja definisana zakonom. Bez saglasnosti oba entiteta ne može da bude bilo kakvih promjena. Direkcija nema nadležnost ni po pitanju istraga, kao ni vođenja određenih slučajeva i tu se neće ništa promijeniti. Samim tim, oni ne mogu da se bave takvim stvarima niti da dobiju takva ovlaštenja koja bi sutra značila da su oni neka ‘državna policija’. MUP Republike Srpske se nikada neće saglasiti da izgubi bilo koju nadležnost koju sada imamo i koja nam je data zakonom tako da je bespredmetno pričati bilo šta u vezi sa proširenjem ovlaštenja Direkcije ili pravljenja nekog navodnog MUP-a BiH. To je apsolutno nerealna priča”, poručio je ministar Lukač.\nPOTREBNO RADITI NA FORMIRANjU SLUŽBE NACIONALNE BEZBJEDNOSTI\nGovoreći o mogućnosti formiranja službe nacionalne bezbjednosti, čiji bi cilj prvenstveno bio zaštita građana Republike Srpske i njenog ustavnog poretka, Lukač je u intervjuu Srni rekao da je nekada u sastavu MUP-a postojala takozvana državna bezbjednost, a kasnije obavještajna agencija koja se utopila u obavještajnu agenciju na nivou BiH.\n“Mi smo na taj način kao Republika Srpska ostali bez jednog ovlaštenja koje nam je dato i Dejtonskim sporazumom, a kojim je predviđeno da možemo da imamo svoju obavještajnu agenciju. Ono što sada imamo na nivou BiH nije zadovoljvajuće i to se moglo čuti iz više izvora u Republici Srpskoj, jer ta agencija ne radi u potpunosti ono što Republika Srpska od nje očekuje. Na primjer, mi ne dobijamo ni dovoljno kvalitetne informacije i nemamo dovoljno dobru saradnju da bi tu agenciju mogli da smatramo našom, odnosno da radi i na zaštiti interesa Republike Srpske”, pojasnio je Lukač.\n“To je sada u nekoj fazi pripreme i u ovom trenutku ne bi bilo svrsishodno da pričam kako i gdje će ta služba biti pozicionirana i organizovana, ali u svakom slučaju radiće se na tome. Sada da li bi ona bila u sastavu MUP-a ili pri kabinetu predsjednika Republike manje je važno u odnosu na činjenicu da imamo potrebu da se radi na tom planu jer Republika Srpska mora da štiti svoje interese i kroz taj vid ovlaštenja koji joj je Ustavom zagrantovan”, naglasio je Lukač.\nPERIOD IZMEĐU DVIJE SLAVE MUP-a OBILjEŽILI IZBORI, IZBORNA GODINA PUNA IZAZOVA ZA POLICIJU\nPovodom slave MUP-a Republike Srpske Svetog Arhangela Mihaila, koji se obilježava 21. novembra, Lukač je u intervjuu Srni rekao da je MUP Srpske između dvije slave imao mnogo posla, posebno kada se ima u vidu da je ta godina bila izborna.\n“Svaka izborna godina je za policiju Republike Srpske mnogo izazovnija u odnosu na ostale, mada je ovdje dosta vanrednih situacija u kojima policija mora da odgovori zadatku i gdje se najbolje pokaže da li je policija dobro organizovana, dovoljno opremljena i da li može da odgovori svim tim zadacima. Takva je bila i ova godina, mnogo je bilo izazova za policiju Republike Srpske i mislim da smo uspješno realizovali sve te aktivnosti i zadatke koji su bili pred nama”, istakao je Lukač.\n“Statistički procenti pokazuju da imamo mnogo veću otkrivenost krivičnih djela nego proteklih godina i to je jedan dobar trend u zadnjih pet godina. Takođe, zabilježeno je i smanjenje ukpnog broja krivičnih djela, a u opadanju je izvršenje posebno težih krivičnih djela poput ubistava i razbojništava, koja opterećuju javnost jer privlače najviše pažnje. Prema svojoj strukturi, to su teška krivična djela pri čijem otkrivanju policija ima mnogo više posla, jer je riječ o ozbiljnim kriminalcima koji su naučili da prikrivaju tragove i ta krivična djela uglavnom se izvršavaju organizovano”, rekao je Lukač.\nŠto se tiče sveukupne bezbjednosne situacije u Republici Srpskoj, Lukač je rekao da je ona na osnovu svih pokazatelja na zadovoljavajućem nivou. “Naravno, uvijek imamo pojedinačne slučajeve koji na neki način privuku pažnju javosti ali to nisu slučajevi za koje možemo reći da su narušili bezbjednost i da se građani zbog toga osjećaju ugroženim, da ne mogu normalno da žive i da rade, ali svakako postoji zainteresovanost za takve slučajeve i policija intenzivno radi na njihovom otkrivanju i rasvjetljavanju”, rekao je ministar unutrašnjih poslova.\n“Uspjeli smo od Vlade da dobijemo značajna sredstava na osnovu kojih smo opremili policiju, posebno kada je riječ o naoružanju koje je bilo zastarjelo. Naoružanje u našoj Specijalnoj jedinici i Jedinici za podršku, ali i u redovnom sastavu policije bilo je još iz rata i po svojoj funkciji nikako nije bilo zadovoljavajuće. Ali sada imamo sasvim zanovljeno naoružanje, posebno u Specijalnoj jedinici i Jedinici za podršku koje su opremljene najsavremenijim naoružanjem koje policija može da ima.\nDosta toga smo uspjeli u protekle četiri godine i mogu reći da sam zadovoljan, ali predstoji još mnogo rada i sredstava da bi sve to podigli na nivo da možemo svi da kažemo da smo zadovoljni. Tu, prije svega, mislim na opremu, vozila, kao i na neke druge segmente kao što su forenzika, vršenje uviđaja i ostalo što je potrebno za otkrivanje krivičnih djela”, rekao je Lukač.\n“Kada u potpunosti završimo taj kompleks, moram naglasiti da niko u regionu neće imati jedan takav centar koji se nalazi na 55 hektara zemljišta na kojem će biti stacionirano mnogo objekata na jednom mjestu. Za MUP je to od velikog značaja jer će kroz taj centar da prolaze sve naše jedinice – Jedinica za podršku, Specijalna jedinica koja je u stalnom procesu obučavanja, kao i naše posebne snage policije koje bi takođe trebalo da prođu kvalitetnu obuku koju do sada nisu imali. To će značiti dizanje nivoa obučenosti svih pripadnika MUP-a na mnogo veći, a kroz njihovu obuku ide i opremljenost svim potrebnim sredstvima da bi mogli tu obuku kvalitetno da izvode što je jedan novi nivo i opremljenosti i obučenosti svih pripadnika MUP-a”, naglasio je Lukač.\nNAKON FORMIRANjA VLADE REALNO PRIČATI O STATUSU I PLATAMA PRIPADNIKA POLICIJE\n“Policija, a naročito policajci sa srednjom stručnom spremom mogu i moraju da imaju i bolje plate i bolji status u kompletnom društvu u Republici Srpskoj, jer je riječ o ljudima koji su brinu o bezbjednosti Srpske i njenih građana i oni moraju da budu adekvatno plaćeni za svoj rad”, istakao je Lukač.\n“Smatram da je vrijeme koje je Sindikat tempirao za podnošenje peticije za rješavanje statusa policajaca pucanj u prazno i da je to gubljenje vrijeme, jer tek u narednoj godini, nakon formiranja vlade možemo da ozbiljno pričamo o toj temi i da imamo konkretne rezultate”, rekao je Lukač.


Više od polovine donacija Džonsonovoj kampanji dolazi od finansijera i biznismena koji su finansirali kampanju za naputanje Evropske unije, prenosi Rojters.\nU poslednje dve nedelje, Džonson je registrovao 200.000 funti u donacijama, to je ukupno 702.000 funti sakupljenih za kampanju, prema brojkama koje je britanski parlament objavio danas.\nOvo je pomoglo Džonsonu da nadmaši prethodni rekord koji je postavio bivši ministar spoljnih poslova Dejvid Miliband sa 627.000 funti za svoju kampanju za predsednika Laburističku partiju 2010. godine.\nDžonsonovo obećanje da će napustiti EU "po svaku cenu", odnosno sa ili bez dogovora, 31. oktobra izgleda da će produbiti Bregzit krizu koja traje već tri godine, jer ga dovodi u sukob sa drugih 27 lidera bloka i Parlamentom.\n- Ali ta "pretnja" dopada se konzervativnim pristalicama, koji su postali frustrirani neuspehom vlade da napusti EU toliko vremena nakon referenduma 2016. godine - prenosi agencija.


Mladi povezuju mlade ili kako odrastati bez predrasuda\nPočetak/Društvo/Mladi povezuju mlade ili kako odrastati bez predrasuda\nUdruženje mladih sa invaliditetom „Kišobran“ započelo je realizaciju programa „Mladi povezuju mlade“ koji ima za cilj promovisanje uspešnih mladih osoba sa invaliditetom kako bi se mladi od najranijeg uzrasta edukovali za prihvatanje osoba sa invaliditetom i odrastali bez predrasuda.\nU okviru programa tokom juna su održane dve radionice na kojima su volonteri Udruženja mladih sa invaliditetom „Kišobran“ uz pomoć edukatora savladavali osnovne novinarske veštine kako bi mogli da doprinesu predstavljanju i promovisanju svojih uspešnih vršnjaka, posebno onih sa invaliditetom.\n„Učesnici radionica imali su brojna pitanja koja se odnose na pisanje tekstova o životu i aktivnostim osoba sa invaliditetom. Prvenstveno ih je interesovalo da li je dozvoljeno u medijima otrkivati identitet maloletnih osoba sa invaliditetom čak i ukoliko to roditelji dozvoljavaju i da li je dozvoljeno objavljivati njihove fotografije“, rekla je Ljubisavljević.\nPrema njenim rečima, Udruženje mladih sa invaliditetom „Kišobran“ organizovaće do kraja godine još četiri radionice na kojima će mladi imati priliku da nauče još mnogo toga o novinarstvu i pisanju tekstova koji se odnose na aktivnosti i probleme sa kojima se susreću osobe sa invaliditetom.\nIzveštavanje novinarstvo Radionice Udruženje mladih sa invaliditetom Kiš


Anketa u Austriji: Kurc vodi – rekordan broj neodlučnih\nTanjug 13. jula 2019. 09:25\nBEČ – Narodna partija Austrije (OVP) Sebastijana Kurca i dalje ubedljivo vodi u istraživanjima javnog mnjenja, koja pokazuju da postoji veliki broj neodlučnih Austrijanaca.\nKlađenje na pobedu OVP na prevremenim parlamentarnim izborima zakazanim za 29.septembar je gotovo sigurna kombinacija, jer pobedu može sprečiti samo „politički zemljotres“, ali postoji rekordan broj neodlučnih birača.\nNa trećem mestu je FPO koja bi trenutno osvojila svega 18 odsto glasova.\nNa petom mestu je Neos koji može računati na osam odsto glasova.\nNa osnovu ovih rezultata OVP bi mogla obezbediti većinu u parlamentu koalicijom sa Zelenima, što se sve češće pominje.\nOVP će pokušati da izbegne „veliku koaliciju“ sa SPO, jer bi ulazak u saradnju sa drugoplasiranim značilo i prihvatanje mnogih njihovih zahteva koji su suprotni politici narodnjaka, ali pre svega i prelaženje preko „svrgavanja“ sa vlasti, izglasavanjem nepoverenja vladi, nakon kraha koalicije sa FPO.\nDa postoji mogućnost direktnog izbora kancelara, čak 46 odsto bi glasalo za njega, na drugom mestu je Norbert Hofer lider FPO sa 19 odsto podrške i trećem Pamela Rendi Vagner šefica SPO sa 18 odsto.\nDaljih 30 odsto ima naklonost prema nekoj stranci, ali još nije sigurno da li će i glasati za nju, a 14 odsto još je neodlučno između dve partije, i 15 odsto uopšte nema pojma u ovom trenutku za koga će glasati.\nNa drugoj strani čak 74 odsto građana je reklo da će sigurno izaći na birališta, a daljih 18 procenata je reklo da će najverovatnije glasali.


Smanjenje nezaposlenosti ispod 15 odsto u naredne dve godine - Ekonomske Vesti\nSmanjenje nezaposlenosti ispod 15 odsto u naredne dve godine\n11. dec. 2015 Andrija Matić 0 Comments Aleksandar Vučić, Đuzepe Manco, Italija, Lames, nezaposlenost\nPredsednik Vlade Republike Srbije Aleksandar Vučić izjavio je danas u Sremskoj Mitrovici da naša zemlja mora da ide u korak sa svetom i da je, ukoliko se bude radilo odgovorno i vredno, očekuje dobra i sigurna budućnost.\nVučić je u tom gradu obišao novi proizvodni pogon Lames grupe, u društvu izvršnog direktora te kompanije iz oblasti auto-industrije Stefana Monetinija i ambasadora Italije u Srbiji Đuzepea Manca.\nLično nemam bojazni za ekonomsku budućnost Srbije, ali je potrebno da sebe menjamo brže, snažnije i jasnije, naglasio je premijer, izrazivši nadu da će Srbija za to imati snage.\nVlada Srbije je izdvojila 900 hiljada evra za ovaj pogon, i ukoliko budete zapošljavali veći broj ljudi, spremni smo da pomognemo, jer je to od najvećeg nacionalnog interesa, naglasio je on.\nOn je naveo da će Vlada to činiti i dalje, pri čemu će i u svakoj drugoj prilici pružati podršku onima koji hoće da ulože u nova radna mesta.\nPremijer je ponovio da je cilj da se smanji nezaposlenost na manje od 15 odsto u naredne dve godine, ocenivši da je Srbija na dobrom putu i da sustigne neke zemlje EU, bez obzira na nasleđe sa kojim se suočila.\nVučić je, prenevši zahvalnost italijanskim partnerima, rekao da je za ovaj projekat posebno zaslužan ambasador Đuzepe Manco, koji je osvedočeni prijatelj Srbije.\nOn je ponovio poziv italijanskim kompanijama da ulažu u Srbiju, pri čemu im je obećao da će im Srbija ponuditi bolje uslove nego Rumunija.\nNaša zemlja će uvek biti u stanju da ponudi bolje uslove za poslovanje, i zato pozivamo sve italijanske investitore, jer nimalo ne zaostajemo za našim rumunskim prijateljima, a želimo da učimo od naših italijanskih prijatelja, rekao je premijer.\nVučić je, uputivši izraze zahvalnosti premijeru Italije Mateu Renciju na podršci Srbiji na evropskom putu, rekao da EU obezbeđuje hiljade radnih mesta, i da je to jedna od suštinskih i egzistencijalnih stvari za Srbiju.\nVlada Srbije je uvek na raspolaganju građanima u Sremskoj Mitrovici i ne žalimo da damo novac koji se vidi u novim radnim mestima i u zadovoljnim ljudima koji su spremni da ulažu u budućnost, poručio je premijer.\nPogon u Srbiji danas proizvodi podizače za prozore za kompanije „Fijat automobili Srbija“, „Pežo Sitroen grup“, „Folksvagen“ i „Audi“.\n← NBS: Devizne rezereve 10,746 milijardi evra\nVučić: Odustajemo od prodaje Telekoma →\n29. okt. 2014 Ekonomske Vesti Komentari su isključeni na Vlada Srbije i EBRD pokreću Inicijativu investicione klime i upravljanja\nVučić: Nema poskupljenja struje do 1. avgusta


Pesma: Željko Joksimović - Nije do mene\nOsvajači - Mozda nebo zna\nTag: uredjenje doma\nBiljke koje će uneti pozitivnu energiju u vaš dom\nUkoliko ste razmišljali o uvođenju novina u određeni prostor, neka vam prva opcija bude uzgajanje biljaka. Donosimo vam spisak biljaka koje će dati poseban izgled svakom enterijeru.\nKrevet kao u hotelskom smeštaju\nNije nepoznanica da udobnost kreveta doprinosi kvaliletnom snu. Krevet je mesto iz kojeg započinjemo dan i ono kome se vraćamo nakon što se on završi. Isto tako, on je naša dnevna oaza koju posećujemo kako bismo napravili predah posle obavljanja aktivnosti. Zbog svega toga, jako je važno da prostor koji koristimo za odmor odiše spokojem i ima opštajući efekat. Da li ste spremni da vaš krevet opremite kao u luksuznim hotelima?


Globalni levičarski terorizam je preko DPS stigao i u Crnu Goru\nPODGORICA – Jedan od lidera Demokratskog fronta i predsednik Pokreta za promene Nebojša Medojević tvrdi da su protesti na Cetinju organizovani po modelu ANTIFE i da ih je platio američki milijarder i liberalni aktivista Džordž Soroš.\n„To je model: gume, molotovljevi kokteli, autonomna radio veza, isturanje žena, gas maske, suzavac, marame preko lica, kapuljače i nepoznati organizatori. Očigledno je da je DPS preko svojih veza u neokominterni i globalističkim ekstremnim levičarskim krugovima, angažovao instruktore ANTIFE. Istraga bi morala ići u tom pravcu kad je i nabavka suzavaca, dimnih šok bombi i specijalne opreme koju su koristili demonstranti, a koja nije iz redovnog arsenala naše policije i vojske“, naveo je Medojevića, prenosi podgorički Dan.\nPoznato je, ističe, da globalni bankarski fašisti izdašno finansiraji ovu teroristicku organizaciju.\nMedojević kaže da ANB nije profesionalno odradio svoj posao i ispratio aktivnosti ANTIFE u Crnoj Gori.\n„Radi se o veoma opasnoj ekstremističkoj levičarskoj organiziciji specijalizovanoj za ulicne gerilske akcije, nasil?e i terorom po gradovima. Dobro su obučeni, opreml?eni specijalizovanom optemom i dobro plaćeni od Soroša i ostalih globalnih bankara duboke države“, naveo je Medojević.\nOn je rekao da je ANB morao da pravovremeno registruje dolazak instruktora ANTIFE, njihove veze sa DPS- om kontakte na terenu, kampove za obuku i da sazna njihove planove za proteste na Cetinju. Očigledno je da je zavera duboko zahvatila citav bezbednosni sektor i da DPS i dal?e ima svoje l?ude na važnim pozicijama koji opstruišu akcije bezbednosnih službi i vlade i izvršavaju naloge Mila Đukanovića, Veselina Veljovića i ostalih“rekao je Medojević i dodao:\n„Očigledno je da se DPS opredelio za ekstremističko delovanje i da je za te potrebe obučio i pripremio jedan manji broj ljudi. Jasno je da se DPS suočio sa gubitkom podrške birača i da je prešao na esktremizam i terorizam. DPS sada želi da do svojih političkih ciljeva dođe nasiljem, što ga svrstava u nelegalne i belegitimne političke organizacije koje, u skladu sa Ustavom i zakonima, treba zabraniti. Globalni levičarski terorizam je preko DPS stigao i u Crnu Goru“.


covid19 Archives - Učenje nemačkog jezika\nUčenje nemačkog jezika > covid19\nUkoliko se pitate kako trenutno izgleda život u Nemačkoj tokom pandemije, pokušaćemo da vam predstavimo što detaljnije sa čim se sve suočavaju nemački građani. U planu je da se ublaže mere koje se odnose na privatna okupljanja, a biće ukinuta ograničenja za ulazak u maloprodajne objekte.\nOznake covid19, nemacka, pandemija, vakcina,\nSituacija u Nemačkoj tokom pandemija virusa Covid-19\nKao i u celom svetu, i u Nemačkoj već skoro dve godine traje borba sa pandemijom virusa Covid-19. Savezne republike sprovode brojne mere, a u nastavku ćemo istaći one najbitnije koje važe na većem delu teritorije Nemačke, kao i najnovije uslove za putovanje u Nemačku iz Srbije.\nVakcinacija u Nemačkoj\nVakcinacija protiv virusa Covid-19 u Nemačkoj uveliko traje, a počela je još početkom 2021. godine. Na početku, prednost su imali korisnici domova za stara lica, a potom i osoblje u domovima i medicinsko osoblje u jedinicama intenzivne nege i hitnim službama. Sredinom godine najavljeno je da ć više neće važiti sistem kojim se daje prioritet određenim grupama.\nUslovi za ulazak u Nemačku iz Srbije\nZbog trenutne situacije sa Korona virusom ulazak u Nemačku iz Srbije je dozvoljen isključivo državljanima Srbije sa nemačkom boravišnom dozvolom ili nacionalnom vizom, ali i za one koji poseduju dozvolu boravka iz neke druge države EU, Islanda, Lihtenštajna, Norveške, Švajcarske.\nOznake covid19, mere, nemacka, pandemija,\nAktuelne mere za suzbijanje pandemije tokom novogodišnjih praznika u Nemačkoj\nAktuelne mere na snazi su od 2. novembra do 10. januara u Nemačkoj. Zbog aktuelne pandemije javni život u Nemačkoj je ograničen i razlikuje se od pokrajine do pokrajine, ali u osnovi važeće mere za sve pokrajine su sledeće.\nOznake Božić, covid19, mere, nemacka, nova godina, pandemija,


Kada je reč o plastifikaciji, ALUMIL grupacija ima najveća postrojenja u Grčkoj i jedno od pet najvećih postrojenja u Evropi, s obzirom na površinsku obradu arhitektonskih i industrijskih aluminijumskih profila sa godišnjom proizvodnjom od oko 10.000 tona plastificiranih profila. Sertifikati QUALICOAT, GSB, upravljanje kvalitetom ISO 9001 i upravljanja životnom sredinom ISO 14001, omogućavaju u potpunosti osiguranje kvaliteta. Zahvaljujući našoj strogoj kontroli kvaliteta, možemo da garantujemo potpuno zadovoljstvo kupca. Svaka proizvodna linija poseduje potpuno opremljenu laboratoriju kako bi ispunili sve međunarodne specifikacije sastava prema QUALICOAT i GSB standardima. Postupak kontrole kvaliteta započinje kontrolom sirovina (prah i hemikalije) i nastavlja se na nivou proizvodnje, uz kontrolu uzorka svakih 20 minuta.\nDalje, ALUMIL osigurava za svoje gotove proizvode najveću moguću zaštitu od korozije, sa:\nPoboljšani hemijski postupak predtretmana sa visokim stepenom udara jednak ili veći od 2,0 g / m2, u skladu sa specifikacijama QUALICOAT i GSB i prema propisima za klasu aluminijumskih profila za primorske krajeve.\nOpcioni pre-anodizing tretman pripreme koji pruža plastificiranim aluminijumskim profilima potpunu zaštitu od korozije, za projekte u primorskim krajevima ili u blizini bazena.\nAutomatizovana obrada se koristi uz stalnu kontrolu svih kritičnih parametara koji se tiču prethodnih hemijskih obrada, procesa plastifikacije i polimerizacije tokom celog postupka površinske obrade. Na taj način zagarantovan je konzistentan kvalitet tokom proizvodnog procesa.\nŠtaviše, ALUMIL je jedna od prvih kompanija u Grčkoj koja koristi ekološke proizvode za plastifikaciju bez toksičnog TGIC-a. To pokazuje konstantan napor da osiguramo sigurnu radnu okolinu našim zaposlenima i da imamo ekološki prihvatljive proizvodne procese.\nPoslednje, ali ne i najmanje važno, iskusno osoblje ALUMIL-ovog odjeljenja za plastifikaciju, sa iskustvom od 20 godina i kontinuiranog obučavanja na svim novim tehnologijama i metodama u vezi sa plastifikacijom osigurava najbolje upravljanje svakom porudžbinom, vrhunskim kvalitetom i naravno, zadovoljstvom naših kupaca.


Najbolje igre 2011: Šta nas čeka do kraja godine\nNajbolje igre 2011: Šta nas čeka do kraja godine 05.Sep.2011, 22:32, Izvor: GameInfusion.net\nDo kraja godine gejmeri mogu očekivati više atraktivnih naslova nego u prvoj polovini. Listi koja vas očekuje vlasnici konzola mogu dodati i Assassin’s Creed: Revelations, koji će se na PC-u pojaviti tek sledeće godine.Još uvek je neizvesno hoće li Diablo 3 izaći ove godine. Od blokbastera najavljen je i Max Payne 3, ali se sve više čini da ćemo i na ovo ostvarenje >> Pročitaj celu vest na sajtu GameInfusion.net << čekati 2012. Večiti rivali, FIFA i PES se vraćaju i ove godine, dok će Warhammer 40,000 učiniti iskorak ka akcionim igrama, sa Space Marine.Od multiplayer igara definitivnu dominaciju očekujemo od Valve, kada budu izašli Dota 2 i Counter Strike: Global Offensive. Ipak, ove igre će se pojaviti, izuzev beta verzija, tek početkom sledeće godine. Sve se više govori i o Old Republic, MMORPG-u koji zaista mogao da uzdrma WoW.Da pogledate sve aktuelne igre - koje su izašle ove, ili trebaju izaći sledeće godine, posetite našu bazu igara.Dead Island (6. septembar) Dead Island je skrenuo pažnju sada već izvikanim trejlerom, ali je zatim pokazao da je zaista ozbiljan kao kanidat za najbolju zombi zanimaciju ove godine. Dead Island izlazi sutra, mi već imamo prilike da ga igramo tako da prve utiske možete očekivati uskoro.Ova igra je open world survival akcija sa tropskom ostrvu zbog čega zaslužuje nadimak "Crysis sa zombijima": Dead Island dolazi sa višeslojnim modelima zombija koji garantuje "živopisnu" grafiku. Može se igrati i coop.LA Noire (30. septembar) Datum izlaska igre LA Noire za PC nije sasvim izvestan. Ova avantura Team Bondi-a zanimljiva je zbog napredne tehnike snimanja glumaca i gameplay-a koji proističe iz veoma realnih facijalnih animacija. Igra nije bez mana, ali je bila fino osveženje za konzole.LA Noire je najavljen za PC, a činjenica da je razvojni tim bio predmet kontroverzi, te da je napokon pred zatvaranjem, ne bi trebala da utiče na Rockstar-ovu rešenost da se igra pojavi na PC-u.Rage (4. oktobar) Tvorci žanra pucačina, Id Software, vraćaju se sa grafikom sledeće generacije. Rage se razlikuje od prethodnih igara jednog od najboljih razvojnih timova na svetu nelinearnim pristupom i mogućnošću kontrolisanja vozila.Rage je smešten u postapokaliptičnu budućnost. Istina podseća na Fallout i Borderlands, ali igra prokleto dobro izgleda!Batman: Arkham City (18. oktobar) Ono što je Nolan uradio za filmove po super herojima, Rocsteady je učinio za igre po osvetnicima sa plaštovima i u helankama, sa obučenim donjim vešom, preko. Šalu na stranu, Batman: Arkham Assylum je bio strašno dobar naslov, ali je reč o "maloj igri" kada se uporedi sa megalomanskim projektom poznatijim i kao Batman: Arkham City. Ova igra Mračnog viteza vodi u zatvor koji je grad sa jednim pravilom: ne možete pobeći. Zamislite kakvo ludilo i koja opasnost čeka Betmena na mestu gde je polovinu kriminalaca lično on smestio iza rešetaka. Battlefield 3 (25. oktobar) Battlefield 3, sudeći po svemu, ima odlične šanse da bude najbolja moderna pucačina u poslednjih nekoliko godina. Igra, na PC-u, donosi apsolutno ludački multiplayer sa do 64 igrača, koji mogu da voze čak i avione.Kao i uvek, destruktabilnost objekata je na visokom nivou, a ovoga puta je grafika još bolja. Ne samo da ovu pucačinu pokreće Frostbite 2.0 engine, već je DICE-u EA Sports pozajmio motion-capture tehnologiju koja se koristi u novim sportskim igrama.Lord of the Rings: War in the North (1. novembar) Patuljak, vilenjakinja i čovek, pa još Gospodar prstenova. Ima li tipičnije epske fantastike?U stvari, Lord of the Rings: War in the North nije tipična igra iz Tolkinovog univerzuma. Naime, ovo je prva 18+ igra iz ovog sveta, a imajući u vidu da se radi o kooperativnoj akciji sa RPG elementima, te o priči koja do sada na ekranima nije ispričana, puno je razloga za radost. Call of Duty: Modern Warfare 3 (8. novembar) Još više helihoptera koji se ruše poput ptica sa ozbiljnim virusom gripa i "strateški raspoređenih", eksplozivnih buradi, koja se, nekako uvek, usred ratne zone, baš nađe uz protivnika. Da je film režirao bi ga Majl Bej, a ako je igra, to može da bude samo Call of Duty ili neka bleda kopija.Call of Duty: Modern Warfare 3 je prva igra studija Infinity Ward posle ozbiljnog potresa, kada su osnivači kompanije napustili ovaj razvojni tim. Kako bi Activison smućkao bilo šta ove godine, dok Treyarch priprema novi Call of Duty za sledeću godinu, pozvao je u pomoć Sledgehammer Studios i Raven Software... Modern Warfare 3 su razvijali ljudi iz tri razvojna tima, a koja će pucačina biti bolja, novi CoD ili Battlefield 3, znaćemo kada probamo obe igre. Do tada, pročitajte našu analizu ove dve pucačine.The Elder Scrolls V: Skyrim (11. novembar) Bethesda se, posle Obliviona, igrala postapokaliptičnim svetom, a sada je vreme da se vrate korenima. Skyrim će biti najveći Elder Scrolls naslov do sada, sa ogromnim svetom koji je više živ ili realističan nego bilo koji drugi, do sada. Igrači će moći toliko toga da rade da je to "zabrinjavajuće".Hoće li Skyrim biti dobar koliko izgleda? Skyrim će biti odlična igra, ali mnogo toga zavisi od sposobnosti Bethesde da prevaziđe probleme koje ima u game design-u od kada postoji. Ipak, igrači će im, još jednom oprostiti ako bude bilo bagova, jer kada vidite ovakav gameplay, teško je da će vam zasmetati bilo šta u Skyrim toliko da ga ne možete igrati. Nastavak na GameInfusion.net... 0 0\n05.Sep.201105.Sep.2011: Igre05.Sep.2011: GameInfusion.netDan pre: 04.Sep.2011Dan pre: IgreDan pre: GameInfusion.netDan posle: 06.Sep.2011Dan posle: IgreDan posle: GameInfusion.net


Atanasković otvorila Regionalnu konferenciju privrednika\nTanjug 23. maja 2021. 19:26\nBEOGRAD – Ministarka privrede Anđelka Atanasković otvorila je Regionalnu konferenciju privrednika, koju organizacije Studentska unije Ekonomskog fakulteta uz podršku Ministarstva privrede, u cilju promocije preduzetnistva u Srbiji.\nAtanasković je ovom prilikom istakla da resor kojim rukovodi kontinuirano i sistemski radi na unapređenju uslova za rad mladih i obezbeđivanju ekonomske stabilnosti i prosperiteta privrede, radi njihovog ostanka u zemlji, saopšteno je iz Ministarstva privrede.\nAtanasković je ocenila da su prilagođavanje privrednika novim uslovima poslovanja nastalim zbog pandemije i brza i efikasna podrška države „omogućili da sačuvamo našu ekonomsku bazu“.\nOna je objasnila da ekonomski pokazatelji govore da je Srbija danas politički i ekonomski stabilna, sa međunarodnim kredibilitetom, atraktivna za nova ulaganja, puna prilika i mogućnosti.\n„I posle korone svet će ostati na mladima, a kako bismo ih podstakli da se otisnu u preduzetničke vode obezbedili smo bespovratna sredstva i za početak u poslovanju. Po prvi put smo opredelili sredstva za pomoć mladima do 30 godina koji su početnici u poslovanju, jer želimo da im u prvoj godini započinjanja biznisa pružimo, ne samo finansijsku, već i savetodavnu podršku, te u tom smislu smo obezbedili set usluga koje uključuju i mentoring“, rekla je ministarka.\n„Trudićemo se da kroz dijalog sa predstavnicima privrede nastavimo s aktivnostima na unapređenju privrednog ambijenta i na otklanjanju prepreka u poslovanju. Nastavićemo sa pružanjem podrške domaćim i stranim investitorima, a moj cilj biće još snažnija podrška malim i srednjim preduzećima, kao i afirmacija ženskog i omladinskog preduzetništva. Pred nama je mnogo izazova, ali i mnogo volje i želje da marljivim radom obezbedimo još bolji privredni ambijent i životni standard naših građana u našoj lepoj zemlji“, zaključila je ona.


Tanjug 14. aprila 2022. 09:28\nMOSKVA – Državni istražni biro Ukrajine saopštio je da su zaplenjeni stanovi, kuće, automobili i zemljište u vlasništvu šefa političkog saveta ukrajinske partije „Opoziciona platforma – Za život“ Viktora Medvedčuka i njegove supruge Oksane Marčenko.\nNavodi se da je okružni sud Lavova, na predlog Državnog istražnog biroa i kancelarije generalnog tužioca, zaplenio još 154 objekta pokretne i nepokretne imovine narodnog poslanika Ukrajine Viktora Medvedčuka i njegove supruge, prenosi RIA Novosti.\nDržavni istražni biro precizira da je zaplenjeno 26 automobila, 30 parcela zemljišta, 23 kuće, 32 stana, 17 parking mesta i motorna jahta.\nDodaje se da je zaplenjen i udeo u kapitalu u 25 kompanija, u vlasništvu Medvedčuka ili njegove supruge.\nŠef Službe bezbednosti Ukrajine (SBU) Ivan Bakanov potvrdio je u utorak uveče da je uhapšen poslanik i šef političkog saveta stranke Opoziciona platforma – Za život Viktor Medvedčuk.


Turističke agencije više neće moći da varaju\nTurističke agencije više neće moći da nude ili da reklamiraju aranžmane po jednoj, a da ih naplaćuju po drugoj ceni.\nAgencije će biti i u obavezi da ističu jedinstvenu cenu aranžmana, odnosno iznos koji podrazumeva sve prateće troškove putovanja.\nTakođe i depozit za otvaranje turističkih agencija, mogućnost da se turistički inspektor pojavi anonimno kao kupac aranžmana i oduzimanje licenci za rad turističkoj agenciji kojoj se dva puta u jednoj godini zabrani rad, novine su Zakona o turizmu čije su odredbe već stupile na snagu.\nKnežević kaže da je novim zakonom dodatno uvedena mogućost za oduzimanje licence kod organizatora putovanja ako u jednoj godini dođe dva puta do zabrane rada. Takođe, turistički inspektori pri kontroli moći će da nastupe i kao anonimni kupci aranžmana.\nPored dosadašnje obaveze garancije turističkim agencijama uvodi se i depozit kao uslov za dobijanje licence, a državni sekretar kazao je za Tanjug da se ova obaveza uvodi "kako ne bi mogla tek tako da se otvori turistička agencija bez ikakvog kapitala".\nDirektor Nacionalne asocijacije turistickih agencija Yuta Aleksandar Seničić kaže da ubuduće agencije koje, recimo, nude putovanje u Veneciju neće moći naknadno da naplaćuju transfer do Venecije, jer su putnici, na primer, smešteni 50 kilometara dalje, nego ce u ponudi morati da istaknu šta sve ona podrazumeva, šta putnik plaća, odnosno da aramanžman bude bez skrivenih troškova.\n"Jedinstvena cena tuirističkog aranžmana podrazumeva a sve troškove koje putnik treba da plati da bi započeo putovanje budu uključene u cenu, avionski prevoz, putovanja brodom i slično, a takođe i takse moraju biti uključene u kompletnu cenu", rekao je Seničić za Tanjug.\nOdredbe zakona stupile su na snagu stupaju praktično 22. marta, ali primena je odložena za šet meseci, odnosno praktično će početi da važe na kraju letnje sezone. Kako objašnjava direktor YUTA , to je sasvim dovoljno vremena da se agencije prilagode novom zakonu budući da je prodaja aranžmana uveliko počela i cenovnici određeni. Rok od šest meseci je kaže zadovoljavajući da bi se svi prilagodili i da bi se uradili pravilnici.\n"Što se tiče depozita, još uvek ne znamo koja je polazna osnova po tom pitanju kad u pitanju visina depozita i kada su u pitanju garancije, odnosno nije jasna svrha njegovog uvođenja, ističe. Ne vidim ni da će to u nekoj meri poboljšati sigurnost putnika. Plašimo se visina depozita kao i da mogu da na negativan način da utiču na male i srednje organizatore koji možda neće moći da ispune zahteve", kaže Seničić.\nIstiče i da je nerazumno da u bilo kom privatnom poslu novac stoji neaktivan na računu, kao mrtav kapital kojim se ne može raspolagati. Seničić kaže i da će kroz veliki broj pravilnika biti definisane i neke druge specifičnost imajući u vidu odnos između organizatora i subagenta, odnosno šta je potrebno da se agencije registruju kao organizatori kongresa i sličnih događaja...\n"Takođe, dobro je što je zakon prepoznao i paušalno oprezivanje privatnog smeštaja kako bi oni koji posluju u sivoj zoni našli svoje mesto i registrovali se", ističe on.


Rusija daje garancije Haškom tribunalu za puštanje Ratka Mladića - Objektivno\nVlada Rusije daće garanciju Haškom tribunalu za privremeno puštanje na slobodu nekadašnjeg komandanta Glavnog štaba Vojske Republike Srpske generala Ratka Mladića, saznaje “Pres Republika Srpska”.\nNakon prošlonedjeljnog boravka ljekara iz Rusije u Hagu, danas bi trebalo da bude održan sastanak tima odbrane generala Mladića i ruskih diplomata u Holandiji, a zatim se očekuje de će Kremlj preduzeti korake za Mladićevo liječenje u Rusiji, saznaje list iz dobro obaviještenih izvora.\n“Preliminarni rezultati medicinskih testiranja kojima je Mladić bio podvrgnut u pritvorskoj jedinici ekspresno su poslati u Moskvu, a danas bi povodom toga u prostorijama ruske Ambasade u Hagu trebalo da bude održan sastanak članova tima odbrane generala Mladića i ruskih diplomata u Holandiji”, navodi izvor “Presa”.\nPrema tim navodima, ruski ambasador će poslati pismo Kremlju u kojem će biti detaljno predloženi dalji koraci u vezi sa Mladićevim statusom, a zatim se očekuje da vlada Rusije, u najkraćem mogućem roku, pošalje pisane garancije Haškom tribunalu za privremeno puštanje Mladića na slobodu i njegovo liječenje u nekoj od referentnih zdravstvenih ustanova u Rusiji.\nIzvori “Presa” otkrivaju i da je opšte zdravstevno stanje generala Mladića i dalje veoma teško, te da je nezahvalno bilo šta prognozirati.\n“Kod generala Mladića su utvrđene ogromne varijacije krvnog pritiska, potvrđeni su ranije preživljeni moždani i srčani udari, kao i potpuna oduzetost desne ruke”, navodi izvor lista.\nSin bivšeg komandanta Glavnog štaba Vojske Republike Srpske Darko Mladić rekao je da su ruski ljekari, koji su prošle sedmice pregledali generala Mladića u pritvorskoj jednici u Ševeningenu, preuzeli obimnu dokumentaciju na osnovu koje će dati stručno mišljenje o njegovom zdravstvenom stanju, ali i da konačan izvještaj još nije gotov.\nMladićev sin naveo je da je njegov otac zadovoljan stručnošću i korektnošću ljekara i uopšte time kako je sve proteklo.\nČELNIK Pentagona Lloyd Austin rekao je u četvrtak da neće uništiti kine


„Cunami“ iz Prištine pred srpskim bedemom - Sputnjik Srbija\n08:37 03 Decembar 2020\n„Cunami“ iz Prištine pred srpskim bedemom\n17:34 12.10.2016 (osveženo 17:41 12.10.2016) Preuzmite kraći link\nKoliko god se trudili Albanci u Prištini, Kosovo i Metohija nikada neće biti suverena država bez pristanka Srbije. U tom svetlu treba gledati i poziv na razgovor u vladi Kosova srpskim ministrima koji su svoje funkcije zamrzli zbog Zakona o „Trepči“.\nVlada Kosova na čelu sa Isom Mustafom pozvala je na razgovor članove Srpske liste, koji su zbog zakona o „Trepči“ zamrzli svoje funkcije. Ovo je potvrdio savetnik premijera Ise Mustafe, Bajram Gecaj, ali i ministar iz srpskih redova Dalibor Jevtić.\nSlučaj „Trepča“ — trag novca vodi do...\nGecaj je rekao da neće biti pregovora, već razgovora sa srpskim članovima vlade, uz podsećanje da zakon o „Trepči“ samo čeka potpis predsednika Kosova i objavu u „Službenom glasniku“, dajući na taj način na znanje da je ova tema za njih zatvorena.\nDalibor Jevtić, s druge strane, u razgovoru za Sputnjik kaže da su otvoreni za razgovore, ali da će pre odluke o prihvatanju ili neprihvatanju poziva kosovskih partnera, o tome razgovarati unutar Srpske liste.\n„Razgovor jeste jedino rešenje ove situacije i mi želimo da iznesemo svoje stavove i razloge zbog čega smo privremeno zamrzli svoje funkcije, ali i da damo predlog kako može da se izađe iz problema. To nije samo pitanje ’Trepče‘, već se tiče i nekih drugih odluka u kojima naši stavovi nisu uvaženi. Ako smo već deo vlade i koalicioni partneri, tražimo poštovanje, a ne samo da budemo tu, zato što je to obaveza. Situacija je teška i treba razumeti da je srpski narod ovde i da ima realna prava. Na kraju krajeva, Zakon o ’Trepči‘ nije sprovodiv na severu i to mora da se zna, i zato tražimo da se uvaže zahtevi stanovništva sa severa Kosova, jer to jeste u interesu čitavog kosovskog društva i u cilju stabilizacije“, kaže Jevtić.\nZakon o strateškim investicijama, koji je usvojen u skupštini Kosova a u čijem radu nije učestvovala srpska zajednica, direktan je udar na još neformiranu Zajednicu srpskih opština, koja je krov Briselskog sporazuma. Jevtić kaže da taj zakon u velikoj meri obesmišljava i samu decentralizaciju na Kosovu, jer lokalnim samoupravama oduzima najvažniji segment — ekonomski razvoj.\nPriština: Hapšenje Marka Đurića, prvi korak ka normalizaciji odnosa\n„Da neko drugi na centralnom nivou donosi odluke oko strateških investicija bez konsultacija sa lokalnim samoupravama, nije dobro. Cilj ZSO upravo i jeste mogućnost u odlučivanju u delu ekonomskog razvoja. Zato je ovaj zakon u suprotnosti sa onim što je skupština Kosova potpisala, a to je Briselski sporazum. Zbog toga smo mi protiv ovoga zakona, jer on onemogućava lokalnim zajednicama sa srpskom većinom da se ekonomski razvijaju i da u tom smeru imaju veće nadležnosti“, objašnjava Jevtić.\nOn kaže da je očigledno da je ovaj zakon samo još jedan korak u nizu onoga što se dešava ovih dana u Prištini i da pokazuje da nema uvažavanja u nečemu što se zove koalicija i koaliciona Vlada, napominjući da predstavnici Srba o svemu žele da razgovaraju i sa predstavnicima međunarodne zajednice.\nJevtić se saglasio sa srpskim premijerom koji je rekao da je reakcija iz Brisela na ova dešavanja izostala upravo zbog činjenice da „Priština sigurno ove poteze nije povukla bez odluke spolja“ i dodao da Priština nije ovakve poteze učinila bez vetra u leđima.\n„Činjenica je da politički predstavnici Albanca nisu ovo uradili, a da nisu imali saglasnost međunarodne zajednice. Ono što bi mi trebalo da radimo jeste da situaciju sagledamo realno, kako bi se ona rešila“, navodi naš sagovornik.\nVučić: Poništavamo odluku Prištine o „Trepči“, ne idemo u SB UN\n„Cunami“ koji je kroz razne odluke i zakone, ali i nek druge stvari, krenuo iz Prištine preteći da sa Kosova zbriše svaki vid prisustva Srbije, mogao je biti lako zaustavljen da se u celu priču umešala međunarodna zajednica, koja je, podsećamo, po Rezoluciji 12 44 SB UN i dalje u ime Srbije neko ko je odgovoran za dešavanja na Kosovu.\nPriština, istine radi, jeste jednostrano proglasila nezavisnost ali, po još važećem međunarodnom pravu, ta nezavisnost postaje realna tek onog trenutka kada je priznaju Ujedinjene nacije. To se nije desilo, što znači da je Kosovo pravno još deo Srbije. Prenošenje pregovora iz UN na Evropsku uniju i potpisivanje Briselskog sporazuma nije obezvredilo Rezoluciju 12 44.\nPosebno ne u delu koji se odnosi na imovinu Srbije na Kosovu, jer Briselski sporazum je akt kojim se uređuje pre svega politički i organizacioni položaj Srba na Kosovu, a ne akt sukcesije dveju država. Normalizacija odnosa Beograda i Prištine, koja bi trebalo da bude „kruna“ briselskog dijaloga, ne znači i kraj Rezolucije 12 44, a još manje priznanje Kosova kao nezavisne države od strane Srbije. Priština je svesna toga.\nMogući razlog zbog koga je Priština rešila da ubrza svoje „aktivnosti“ možda bi se mogao kriti u Vašingtonu i u predstojećim predsedničkim izborima. Nedavna poseta Prištini drugog čoveka Amerike Džozefa Bajdena, osim što je bila oproštajna, imala je za cilj i da rukovodstvu u Prištini prenese gde i kako se ono kotira u agendi Amerike i spoljne politike buduće američke administracije.\nŠta je jače — ustav nepriznate države ili rezolucija UN?\nImajući to u vidu — ali uzimajući u obzir i saveznike Amerike u EU, pre svega Veliku Britaniju i Nemačku, koje su najglasnije u tome da Srbija treba da prizna nezavisno Kosovo — ne bi trebalo da nas čudi ponašanje Prištine.\nNaime, vlasti privremene samouprave na KiM svesne su da do takvog priznanja, bar u skorijoj budućnosti, neće doći, bez obzira što je Priština „kuća nasred puta“ Beograda ka EU. Dakle, Priština koristi koncept taknuto — maknuto, izgrađen još sedamdesetih godina, dorađen devdesetih, a kapitalizovan 2008, kada je pre svega uz blagoslov Amerike proglasila nezavisnost. Međutim, šta god da rade, i koliko god moćne prijatelje da imaju, bez srpskog „Da!“, Kosovo nikada neće biti suverena država.\nTrepča, Dalibor Jevtić, Kosovo, Priština\n03/12 08:34 Američki centar za kontrolu i prevenciju bolesti ima plan za zombi apokalipsu\n03/12 08:29 Da li je potrebna ruska vojna baza u Karabahu\n03/12 08:17 Orkanski vetar u Srbiji: Udari i do 100 kilometara na čas\n03/12 08:13 Ljubinka Milinčić: Britansko oružje protiv grandioznog projekta Rusije - hiljade severnih Jelena\n03/12 08:05 Ruska vojska poslala satelit u svemir /video/


Zamenica predsednika Demokratske stranke Gordana Čomić izjavila je da su slučajevi nasilja na lokalnim izborima u Srbiji tokom poslednje tri godine bili „surova realnost“i dodala da predstojeći lokalni i pokrajinski izbori moraju biti održani u atmosferi bez nasilja nad ljudima i nasilja nad pravom.\n„Taj cilj bi morao da bude zajednički svima, pa i vladajućim strankama“, kazala je Gordana Čomić za današnji novosadski Dnevnik.\nPrema njenim rečima, tokom vanrednih lokalnih izbora u poslednje tri godine zabeležen je „sijaset slučajeva“ prebijanja, pretnji, pritisaka, zastrašivanja, kršenja izbornih procedura, kupovine glasova.\n„Uostalom, i u izveštaju Evropske komisije jasno je upozoreno da se svi ti slučajevi moraju ozbiljno istražiti i odgovorni privesti pravdi, te da su nužne garancije da će izbori biti fer, demokratski i pošteni”, navela je Čomićeva, koja je i potpredsednica Skupštine Srbije.\n„Želim da verujem da su i oni za vladavinu prava u izbornom procesu, pošto neću da verujem da je bilo ko u SNS sklon metodama partijskih policija“, kazala je Gordana Čomić.


Preduzeće SRBIJA KARGO u 2019. prevezlo 10,5 miliona tona robe - Pluton Logistics\nU ovom teškom vremenu, još jednom se pokazalo koliki je značaj železničkog prevoza tereta za privredu i industriju, pre svega u pogledu količine i brzine, rekao je generalni direktor kompanije Srbija kargo Dušan Garibović gostujući u emisiji „Infogradnja“.\nGaribović je, u emisiji RTV Pančevo u petak (27. marta 2020. godine) govorio o rezultatima i najvažnijim događajima tokom prethodne godine, investicionim planovima, kao i o poslovanju tokom vanrednog stanja i epidemije korona virusa.\n– Nastojimo da uradimo dobar posao i u vreme pošasti koja nas je snašla – rekao je direktor Srbija karga.\n– Naša kompanija zapošljava 2.306 ljudi, od toga čak 1.616 njih ima potrebu da se kreće za vreme zabrane kretanja. To samo pokazuje da ogromna većina zaposlenih 24 sata dnevno pokriva osnovnu delatnost Srbija karga. Najdublje sam zahvalan svima koji rade u ovom režimu – svim vozovođama, mašinovođama, manevristima, pregledačima kola itd. Takođe, ne mogu da ne pomenem i sve one koji rade u korporativnim službama, zaposlene koji rade od kuće, poslovodstvo…\nDirektor Srbija karga je pohvalio solidarnost svih zaposlenih, domaćih i ino partnera, kao i reprezentativnih sindikata koji su uz pomoć male privrede obezbedili donacije maski i dezinfekcionih sredstava. Sve je na visokom nivou, istakao je.\nKompanija Srbija kargo tokom 2019. prevezla je 10,5 miliona tona robe, od čega je oko 7,5 miliona tona u međunarodnom saobraćaju. Reč je o nešto više od 36.000 teretnih vozova – oko 14.000 u međunarodnom i oko 22.000 u unutrašnjem saobraćaju, rekao je generalni direktor.\nZadovoljni su, jer su, kako kaže, tokom cele 2019. radili u otežanim uslovima. Imajući u vidu da su proteklu godinu obeležili veliki i značajni infrastrukturni radovi na železnici, koji su za Srbija kargo značili obavezu korišćenja alternativnih pravaca, koji nisu ni najpodesniji ni najjeftiniji, ovo je dobar rezultat, dodao je Garibović, podsetivši da uz Srbija kargo u našoj zemlji posluje još sedam domaćih i stranih operatera.\nGovoreći o pozitivnim pokazateljima u 2019, on je istakao i da je kompanija uspela da opsluži sve ono što su zahtevali veliki sistemi, poput Železare, NIS-a, Zidjin Bor, EMS, Elixir Prahovo, Petrohemija… To je bitno uticalo na BDP srbije. Dobar pokazatelj je i to što je preduzeće Srbija kargo u 2019. zadržalo sve značajne korisnike prevoza, dodao je.\nNove lokomotive – zalog za budućnost\nNove Siemens Vectron lokomotive koje su prošle godine kupljene uz pomoć države, predstavljaju zalog za budućnost.\nPošto nove lokomotive imaju homologaciju za sve susedne zemlje i skoro sve zemlje Evrope, one će moći da obavljaju prevoz iz van naših granica. Trenutna dešavanja su, nažalost, usporila pregovore sa ino partnerima, ali kada se sve ovo završi, mi ćemo nastaviti tamo gde smo stali. Želimo da naše lokomotive ne budu konkurentne samo u Srbiji, već i unostranstvu, rekao je Garibović.\nOsim nabavke Vectron lokomotiva, u Srbija kargu se nadaju da će u narednim godinama, uz pomoć države, pojačati svoj vozni park i dizel lokomotivama i manevarkama.\nTokom prethodnog perioda, iz sopstvenih sredstava popravili smo ukupno 1.000 vagona. Imali smo 400 u zakupu, a sada samo 40, pa smo i na taj način smanjili troškove. Imamo i šestogodišnji plan o investicionim opravkama vagona i lokomotiva, negde će nam trebati pomoć, negde ćemo to uraditi sami, rekao je direktor Srbija karga.\nKada se završi investicioni ciklus na železnici i realizuju svi veliki projekti koje je država započela, povećaće se i brzina, a skratiti vreme u železničkom transportu. Svakako, povećaće se i bezbednost, što će doneti benefit za sve učesnike u prevozu. U međuvremenu, mi taj period želimo da iskoristimo da, kao preduzeće koje se bavi prevozom robe, radimo na novom načinu organizovanja rada, reorganizaciji itd, rekao je Garibović u emisiji „Infogradnja“.\n← Tranzitni promet ka BiH samo preko Sremske Rače\nPromena obrasca za vozače i prevoznike koji nisu sa teritorije ITALIJE →\n2. aprila 2020. 13. aprila 2020. Milica Milosavljevic\n30. oktobra 2020. 3. novembra 2020. Milica Milosavljevic


Telenor uvodi novi 4G+ signal u najveće gradove Srbije\nKompanija Telenor pustila je u široku upotrebu najnapredniju 4G+ mrežu u sedam gradova u Srbiji. Do dva i po puta brži Internet, još kvalitetniji signal i trenutno učitavanje, prednosti su nove tehnologije koja je dostupna građanima Srbije, tačnije u Beogradu, Novom Sadu, Nišu, Kragujevcu, Subotici, Zrenjaninu i Pančevu.\nUkoliko govorimo o potrošnji podataka, u ovom segmentu najviše prednjače aplikacije kao što su YouTube i Facebook. Statistika pokazuje da Telenor korisnici u proseku na ove aplikacije potroše po 300 gigabajta u toku jednog sata, upravo zbog sadržaja koji je bogat videom i fotografijama. Kako bi se podržali rastući zahtevi korisnika, neophodno je da se pored brzine, omogući brzo i stabilno učitavanje sadržaja na mobilnim telefonima, zbog čega Telenor Srbija i ulaže u mrežnu infrastrukturu. Brzine mobilnog Interneta su odavno prevazišle standarde kablovskog Interneta – a prema podacima RATEL-a iznose u proseku manje od 10Mbps u 60 odsto domova u Srbiji.\nDigitalizacija Srbije kao prioritet\nPovodom ove vesti oglasila se i Ingeborg Øfsthus, izvršna direktorka Telenor Srbija koja je tom prilikom istakla za medije:\nViše od polovine mobilnog Interneta u Srbiji prođe kroz Telenor mrežu, dok se na godišnjem nivou, rast korišćenja Interneta udvostručuje. Zbog toga smo dodatno investirali u najnoviju 4G+ tehnologiju koja je sada dostupna korisnicima u najvećim gradovima u Srbiji. Digitalizacija Srbije je naš prioritet i gradimo mrežu za budućnost koja će nastaviti da podržava i naprednije zahteve naših korisnika.\nDa bi se iskoristile sve prednosti 4G+ mreže, potrebno je imati 4G SIM karticu i telefon koji podržava ovu tehnologiju, kao i biti u zoni pokrivanja 4G+ signalom. Tehnologija koja se koristi da bi se omogućile još veće brzine i trenutno učitavanje sadržaja, kombinuju dve frekvencije sa koje se emituje signal mobilne telefonije. Više informacija o LTE tehnologiji i unapređenom signalu možete pronaći na zvaničnom sajtu Telenora.


Iz "Državnog posla" u "Žalbeno odeljenje"\nIz „Državnog posla“ u „Žalbeno odeljenje“\nObjavljeno 31.03.2013. u 19h\nLikovi serijala “Državni posao”, Dragan Torbica(Nikola Škorić) i Đorđe Čvarkov(Dimitrije Banjac) izazvali su pravi kolaps kada su se pojavili u Pozorišnom klubu “Zeleno zvono” na promociji novog projekta. Mnogi Zrenjaninci ostali su ispred vrata zbog ogromnog interesovanja fanova, što je još jedna potvrda da je smisao za humor veselog trojca izuzetno dobro prihvaćen.\nNakon koketiranja sa gledaocima kroz tri projekta – “Državni posao”, “Noćna smena” i “Velika Srbija, Dragan Torbica, Đorđe Čvarkov otpočinju novi projekat u koji će biti uključena celokupna javnost Srbije.\nTokom jučerašnjeg druženja sa fanovima, koje je inicirao pokret “Novi optimizam”, promovisan je projekat „Žalbeno odeljenje“, koji će uskoro biti sproveden u više gradova Vojvodine i Srbije, kao interaktivni scenario – građani će u kutijama specijalno određenim za ovu namenu ostavljati svoje žalbe na procedure i zahteve zbog kojih se inače, u svakodnevnom životu, pismeno obraćaju institucijama.\nEkipa „Državnog posla“, budućeg „Žalbenog odeljenja“ prikupiće žalbe, izabrati najzanimljivije i na osnovu njih snimiti skečeve koji će biti deo redovnog programa, a sve u saradnji i uz podršku Radio televizije Vojvodine.\n-„Žalbeno odeljenje“ je projekat koji nameravamo da izvedemo u toku leta. Osim toga, postoji neka ideja da pred kraj ove sezone na par dana izađemo iz kancelarije, tačnije krenemo na seminar u Mađarsku na koji nećemo ni stići – kaže u svom stilu Đorđe Čvarkov (Dimitrije Banjac).\nPopularni „dođoš“ Dragan Torbica(Nikola Škorić) u izjavi za I love Zrenjanin, kroz prepoznatljiv smeh kaže da će i ubuduće kasniti na posao, i otkriva da li se tokom glume strogo pridržavaju scenarija.\n– Ovo radimo već pet godina i dobro se poznajemo pa ponekad jedan drugom nabacujemo neki skeč van scenarija. Sigurno da odstupimo nekih 20% od teksta, a kad silom prilike zaboravimo tekst onda „lupetamo“, i nekad ispadne bolje kad smišljamo na licu mesta.\nZrenjaninci su imali priliku da pogledaju „the best of“ brojnih epizoda sve tri emisije, nakon čega je usledilo fotografisanje i druženje sa Torbicom i Čvarkovim, dok je Boškić ovaj put opravdano izostao.\nTagovi:Boškić, Čvarkov, Državni posao, emisija, smeh, torbica


Radio TV Stara Pazova - POČINJE ODBOJKAŠKA SUPERLIGA: Koliko "deca" Jedinstva mogu u novoj sezoni?\nPOČINJE ODBOJKAŠKA SUPERLIGA: Koliko "deca" Jedinstva mogu u novoj sezoni?\nNova sezona takmičenja u odbojkaškoj Superligi Srbije biće specifična po mnogo čemu. Iako se prošla samo na papiru zvanično završila, nova je na startu, za sada, i dalje u čudnim okolnostima. Povećana briga, obazrivost i predostrožnost nisu stvari na koje bismo trebali da se „žalimo“ ali odsustvo publike na utakmicama svakako je veliki hendikep za sve sportove pa tako i za odbojku.\nIz ugla odbojkaškog kluba Jedinstvo, biće ovo jedna od sezona sa najvećim izazovima u novijoj istoriji kluba. Navikli smo da nas odbojkašice Jedinstva prijatno iznenade iz sezone u sezonu, kako odličnom igrom i timskim duhom, isto tako i rezultatima. Ove sezone tim iz ovog dela Srema, prevazišao je po mnogo čemu „sebe“ ali i ovaj sport, činjenica da je prosečna starost (prigodnije u ovom slučaju reći mladost!) ekipe je tek nešto više od 18 godina, pri čemu najstarija odbojkašica ima svega 21 godinu, dovoljno govori u prilog kako Jedinstvo sistemski pokušava da afirmiše mlade igrače.\nMeđu mladim nadama Jedinstva su i četiri vicešampionke Evrope u konkurenciji juniorki: Vanja Savić, Isidora Kockarević, Branka Tica i Minja Osmajić.\nSigurno da je bila potrebna velika hrabrost uprave kluba odlučiti se na ovakav potez u godini kada su se konkurenti pojačali iskusnim igračicama, jedan dugogodišnji šampion Vizura ugasio klub a na sve to Korona učinila svoje, pa mlade i ambiciozne „Sremice“ neće imati njima preko neophodnu podršku sa tribina.\nMeđutim, pobednički duh i strpljenje je nešto što krasi iskusnog stratega Jovu Cakovića koji će i ove sezone svakako biti najjači adut Jedinstva. Sezona počinje 15. septembra, a prvu utakmicu odigraće na svom terenu protiv TENT-a iz Obrenovca.\nKoliko Jedinstvo može u novoj sezoni pokazaće svakako vreme, a nešto čime se sada već godinama u nazad vode jesu i reči Živojina Mišića kog citiraju u glas pred izlazak na teren „Ko sme, taj može, ko ne zna za strah taj ide dalje“!


Republika / Štampane kuće kao rešenje za beskućnike\nnedelja, 15. 12. 2019.| 04:30\nPlanirano je da se u Meksiku sagradi 50 ovakvih domova u koje bi mogle da se usele čitave porodice.\nKuće imaju nešto preko 45 kvadratnih metara površine, a odštampane su uz pomoć Vulcan II štampača koje je kompanija Icon dizajnirala specijalno za ovaj projekat. Za štampanje jedne kuće potrebno je samo 24 sata, a svaka ima dve spavaće sobe i kupatilo.\nPorodice koje bi trebalo da se usele u ove kuće imaju prihode koji su niži od 80 dolara mesečno, zbog čega trenutno borave u barakama koje ih ne štite od vremenskih nepogoda i drugih spoljašnjih faktora.\nOvaj projekat bi mogao da inspiriše i kompanije iz drugih delova sveta, budući da se tvrdi da se ne radi o "blesavoj ideji" kao što su mnogi tvrdili u početku, već o projektu koji bi mogao da donese krov nad glavom onima koji najčešće spavaju pod vedrim nebom.\nLajfstajl Hi tech Kuća 3D štampa Beskućnici Beskućnik Kuče\n(VIDEO) Nova Nokia za 99 dolara ima i "nove" prednosti\nU Švajcarskoj prodaju kuće za manje od jednog evra, ali...


Jay-Z žali što nije napravio kolekciju kišobrana - Klix.ba\nNakon hita "Umbrella"\nJay-Z žali što nije napravio kolekciju kišobrana\n2.12.2009. u 12:31\nAmerički reper i muzički mogul, Jay-Z, uspješan je i u modnom svijetu, sa svojom kolekcijom odjeće Rocawear. Međutim, priznaje da je u prošlosti napravio grešku koja ga je koštala mnogo novaca. Jay-Z žali što nije izdao kolekciju kišobrana kad je Rihannina pjesma istoimenog naziva postala svjetski hit.\nSada tek shvata da je od pjesme "Umbrella" iz 2007. godine mogao zaraditi mnogo više nego što je zaradio u realnosti.\nVjeruje da mu je linija kišobrana s potpisom Rihanne mogla pomoći u ostvarenju najvećeg sna, da od Rocaweara napravi milijarde dolara vrijednu kompaniju.\n"Finalni cilj je da napravim firmu vrijednu milijarde dolara. Na tome radim naporno, bez obzira na ekonomsku krizu kroz koju naša zemlja još uvijek prolazi. Ljudi žele kvalitet i ja želim da im to Rocawear i pruži", piše magazin "Womans Wear Daily".\nNakon što je pjesma "Umbrella" bila na vrhuncu, fanovi su počeli da nose kišobrane na Rihannine koncerte kako bi mogli da kopiraju njene plesne korake, ali je to kasnije zabranjivano kako bi se izbjegle moguće povrede u publici.


Beldocs: Panel o trgovini ljudima – Centar za istraživačko novinarstvo Srbije\nPredstavnici državnih institucija i nevladinog sektora diskutovali su, zajedno sa autorima filmova o trgovini ljudima, o ovom problemu i potencijalnim načinima za njegovo suzbijanje\nTrgovina ljudima i borba protiv ovog oblika kriminala bila je tema panel diskusije održane u četvrtak, 10. maja, u okviru festivala dokumentarnog filma Beldocs. Na panelu su govorili Mitar Đurašković iz Ministarstva unutrašnjih poslova, Danijela Barjaktarović iz Centra za zaštitu žrtava trgovine ljudima i Katarina Ivanović iz nevladine organizacije Astra, kao i troje autora filmova iz te oblasti.\nIvanović je rekla da su se trendovi u trgovini ljudima promenili od 2000. godine do danas: raste udeo radne eksploatacije, a sve je manje žrtava koje su državljani ili državljanke drugih država.\n“Državljani Srbije su većinske žrtve trgovine ljudima”, rekla je Ivanović i pojasnila da Astru građani sve više zovu preventivno, kako bi proverili oglase za posao, firme koje posao nude ili i same ugovore, ako do njih dođe.\nMitar Đurašković, nacionalni koordinator za borbu protiv trgovine ljudima u MUP-u Srbije, rekao je da je od početka godine podneto sedam krivičnih prijava za trgovinu ljudima i da je u ovim slučajevima otkriveno ukupno 13 žrtava.\nPrema podacima Centra za zaštitu žrtava trgovine ljudima od marta 2004. godine do danas identifikovano je više od 980 žrtava trgovine ljudima, od čega oko 500 od kada je Centar osnovan.\nNa panelu su predstavljena tri filma na ovu temu: Tricked (autor Jane Wells), Hanaa (Giuseppe Carrieri) i Mirsada (Danilo Marunović). Budući da sva tri kao sagovornice uključuju i same žrtve diskutovalo se na temu dvostruke viktimizacije kojoj se oni koji prežive trgovinu ljudima izloženi, najpre u krivičnom sistemu a potom i u medijima.\nCINS je prošle godine objavio istraživanje o tome kako sudovi žrtve trgovine ljudima u Srbiji, iako je zakonom omogućeno da se imovinsko-pravni zahtevi rešavaju u krivičnom postupku, za naknadu štete upućuju na potpuno novo suđenje, čime su prinuđene da i po nekoliko puta iznova prolaze kroz sve što im se dogodilo.\nMeđunarodni festival dokumentarnog filma Beldocs održava se 11. put i ove godine prikazuje 98 filmova u 14 programa. Jučerašnja diskusija održana je u okviru programa Beldocs Human Rights.